text:
Padayon sa Pagpakigbisog Alang sa Panalangin ni Jehova
“Ikaw nakigtigi sa Diyos ug sa mga tawo mao nga ikaw sa kataposan midaog.”—GEN. 32:28.
AWIT: 60, 38
1, 2. Unsay kinahanglang pakigbisogan sa mga alagad ni Jehova karon?
SUKAD sa unang matinumanong tawo nga si Abel hangtod sa atong adlaw, nakigbisog na ang maunongong mga magsisimba. Si apostol Pablo misulat sa Hebreohanong mga Kristohanon nga sila “milahutay . . . sa usa ka dakong sangka [o, nakigbisog] bisan pa sa mga pag-antos,” samtang naningkamot nga mabatonan ang pag-uyon ug panalangin ni Jehova. (Heb. 10:32-34) Gitandi ni Pablo ang pagpakigbisog sa mga Kristohanon ngadto sa pagpanglimbasog sa mga atleta nga miapil sa mga sangka sa Gresya sama sa lumba sa dagan, wrestling, ug boksing. (Heb. 12:1, 4) Karon, kita anaa sa lumba sa kinabuhi ug may mga kaaway nga nagtinguhang kita malinga, mapandol, matumba, ug mawad-ag kalipay ug ganti sa umaabot.
2 Una, kita nakigbisog pag-ayo batok kang Satanas ug sa iyang daotang kalibotan. (Efe. 6:12) Hinungdanon nga suklan nato ang “lig-ong pagkatarok nga mga butang” sa kalibotan. Kini naglakip sa mga doktrina, pilosopiya, ug makadaot nga mga buhat, sama sa imoralidad, pagpanigarilyo, paghuboghubog, ug pag-abuso sa droga. Kinahanglan sab natong pakigbisogan ang atong mga kahuyangan ug kahigawad.—2 Cor. 10:3-6; Col. 3:5-9.
3. Giunsa ta pagbansay sa Diyos sa pagsukol sa atong mga kaaway?
3 Posible ba gayong mapildi ang maong gamhanang mga kaaway? Oo, pero dili kana sayon. Gamit ang pananglitan sa usa ka boksidor sa karaang panahon, si Pablo miingon bahin sa iyang kaugalingon: “Ang akong pagpanuntok dili ingon sa pagsuntok sa hangin.” (1 Cor. 9:26) Maingon nga ang boksidor makig-away sa iyang kontra, kinahanglan sab tang mosukol sa atong mga kaaway. Si Jehova nagbansay ug nagtabang kanato sa atong pagpakig-away. Nagtagana siyag makaluwas sa kinabuhi nga mga instruksiyon diha sa iyang Pulong. Nagtabang usab siya kanato pinaagi sa binase sa Bibliyang mga publikasyon, mga tigom, asembliya, ug kombensiyon. Gipadapat ba nimo ang imong nakat-onan? Kon wala nimo kana buhata, sama ra kag ‘nagsuntok sa hangin,’ nga wala gyod mosukol sa kaaway.
4. Unsay atong buhaton aron dili ta mapildi sa daotan?
4 Ang atong mga kaaway mahimong moatake kanato sa panahon nga wala nato damha ug dihang luya ta, busa kinahanglan tang magmaalerto. Ang Bibliya nagpasidaan kanato: “Ayaw pagpadaog sa daotan, kondili padayong daoga ang daotan pinaagi sa maayo.” (Roma 12:21) Ang awhag nga dili ‘magpadaog sa daotan’ nagpakita nga mahimo natong mapildi ang daotan. Posible kana kon padayon natong suklan ang daotan. Apan, mahimong mapildi ta ni Satanas, sa iyang daotang kalibotan, ug sa atong mga kahuyangan kon kita dili magmabinantayon ug mohunong sa pagpakigbisog. Busa, ayaw gayod pagpapildi kang Satanas!—1 Ped. 5:9.
5. (a) Unsay angay natong hinumdoman aron mabatonan ang panalangin sa Diyos? (b) Kinsa nga mga karakter sa Bibliya ang atong hisgotan?
5 Aron magmadaogon, kinahanglang dili nato kalimtan kon nganong nakigbisog ta. Ug aron mabatonan ang pag-uyon ug panalangin sa Diyos, angay natong hinumdoman ang pasalig sa Hebreohanon 11:6: “[Si bisan kinsa] nga moduol sa Diyos angay nga motuo nga siya mao ug nga siya maoy tigganti sa mga matinuorong nagapangita kaniya.” Ang Gregong pulong nga gihubad ug “matinuorong nagapangita” nagpasabot ug pagpaningkamot pag-ayo. (Buh. 15:17) Sa Kasulatan, dunay maayong mga ehemplo sa mga lalaki ug babaye nga naningkamot pag-ayo aron mabatonan ang panalangin ni Jehova. Si Jacob, Raquel, Jose, ug Pablo nakasinatig mga kahimtang nga makapaluya sa emosyon ug sa pisikal. Bisan pa niana, gipamatud-an nila nga ang paglahutay moresultag mga panalangin. Sa unsang paagi nato masundog kining upat ka ehemplo?
ANG PAGLAHUTAY MORESULTAG MGA PANALANGIN
6. Unsay nakatabang kang Jacob sa paglahutay ug sa unsang paagi siya gigantihan? (Tan-awa ang hulagway sa sinugdan sa artikulo.)
6 Ang patriarkang si Jacob nakigbisog ug milahutay tungod sa iyang gugma kang Jehova, pagpabili sa espirituwal nga mga butang, ug lig-ong pagtuo sa saad ni Jehova nga panalanginan ang iyang kaliwat. (Gen. 28:3, 4) Mao diay nga pag-edad ni Jacob ug mga 100, nanglimbasog siya aron mabatonan ang panalangin sa Diyos; nakiglayog pa gani siya sa nagmateryalisar nga manulonda. (Basaha ang Genesis 32:24-28.) Makahimo ba gyod si Jacob sa pagpakiglayog sa gamhanang manulonda pinaagi sa iyang kaugalingong kusog? Dili gyod! Pero determinado kaayo siya, ug iyang gipamatud-an nga dili siya moatras sa maong hagit! Ug gipanalanginan gyod siya sa iyang paglahutay. Gihatag kaniya ang haom nga ngalang Israel, (nga nagkahulogang “Nakigtigi [Nakigbisog] sa Diyos” o “Ang Diyos Nakigtigi”). Naangkon ni Jacob ang ganti nga gitinguha usab nato—ang pag-uyon ug panalangin ni Jehova.
7. (a) Unsang makapaguol nga kahimtang ang nasinati ni Raquel? (b) Sa unsang paagi siya padayong nakigbisog, ug sa ulahi gipanalanginan?
7 Ang pinalanggang asawa ni Jacob nga si Raquel naghinamhinam usab nga makita kon unsaon pagtuman ni Jehova ang Iyang saad kang Jacob. Pero daw may babag. Si Raquel walay anak. Sa iyang adlaw, makapaguol kaayo ang maong kahimtang. Sa unsang paagi si Raquel nakapadayon sa pagpakigbisog bisan pa sa mga kahimtang nga makapahigawad ug dili niya mausab? Wala siya mawad-ig paglaom. Hinunoa, padayon siyang nakigbisog pinaagi sa makanunayong pag-ampo. Gidungog ni Jehova ang kinasingkasing nga pangamuyo ni Raquel, ug sa ulahi gipanalanginan siyag mga anak. Mao diay nga may higayong si Raquel mipatugbaw: “Uban ang makigbisogong mga pakigdumog ako nakigdumog . . . Ako migula usab nga mananaog!”—Gen. 30:8, 20-24.
8. Unsang mga kalisdanan ang nasinati ni Jose, ug nganong maayo siyang ehemplo nato?
8 Walay duhaduha nga ang pagkamatinumanon ni Jacob ug Raquel maayog epekto sa ilang anak nga si Jose, nga nakatabang niya sa pag-atubang sa mga pagsulay sa iyang pagtuo. Dihang nag-edad si Jose ug 17, bug-os nga nausab ang iyang kinabuhi. Tungod sa kasina, gibaligya siya sa iyang mga igsoon ingong ulipon. Sa ulahi, napriso siya sa Ehipto sulod sa daghang katuigan bisag walay sala. (Gen. 37:23-28; 39:7-9, 20-21) Si Jose wala magpadaog sa kahigawad ni maghunahunang manimalos. Hinunoa, iyang gisentro ang iyang hunahuna ug kasingkasing sa iyang maayong relasyon kang Jehova. (Lev. 19:18; Roma 12:17-21) Makabenepisyo ta sa ehemplo ni Jose. Pananglitan, bisag duna tay mapait nga kagahapon o ang atong kahimtang karon daw wala nay paglaom, kinahanglan nga padayon tang makigbisog ug molahutay. Makasalig ta nga kon buhaton nato kana, panalanginan ta ni Jehova.—Basaha ang Genesis 39:21-23.
9. Sa pagsundog kang Jacob, Raquel, ug Jose, unsay angay natong buhaton aron panalanginan ni Jehova?
9 Hunahunaa ang usa ka lisod nga kahimtang nga imong giatubang. Tingali tungod kana sa inhustisya, diskriminasyon, o pagbiaybiay. O kaha gipasanginlan ka sa sala nga wala nimo buhata, tingali tungod sa kasina. Imbes mosurender, hinumdomi kon nganong si Jacob, Raquel, ug Jose nakapadayon sa pag-alagad kang Jehova nga malipayon. Sila gipalig-on ug gipanalanginan sa Diyos kay sila padayong nagpabili pag-ayo sa espirituwal nga mga butang. Padayon silang nakigbisog ug milihok sumala sa ilang mga pag-ampo. Karon, hapit nang matapos kining daotang sistema sa mga butang; busa, importanteng palig-onon nato pag-ayo ang atong paglaom sa umaabot. Andam ka bang manglimbasog aron mabatonan ang pag-uyon ni Jehova?
MAGMAANDAM SA PAGPAKIGBISOG ALANG SA PANALANGIN
10, 11. (a) Sa unsang mga kahimtang nga tingali kita kinahanglang makigbisog alang sa panalangin sa Diyos? (b) Unsay makatabang nato sa paghimog hustong mga desisyon ug sa pagbuntog sa kahigawad ug kababagan?
10 Sa unsang mga kahimtang nga tingali kita makigbisog alang sa panalangin sa Diyos? Usa sa gipakigbisogan sa daghan mao ang kaugalingong kahuyangan. Ang uban kinahanglang maningkamot aron mahuptan ang positibong tinamdan sa ministeryo. O sa imong bahin, kinahanglan ka tingaling molahutay bisan pa sa dili maayong panglawas o kamingaw. Dili sab nato kalimtan ang pagpakigbisog sa uban nga pasayloon ang usa nga nakapasakit o nakasala kanila. Bisag unsa na ta ka dugayng nag-alagad kang Jehova, kitang tanan kinahanglang makigbisog sa mga butang nga lagmit makababag sa atong pag-alagad sa Diyos, kinsa magaganti sa mga matinumanon.
11 Sa pagkatinuod, lisod gayod ang paghimog hustong mga desisyon ug pagsubay sa Kristohanong dalan. Ilabina gayod kon ang atong malimbongong kasingkasing mobira kanato sa sayop nga direksiyon. (Jer. 17:9) Kon namatikdan nimo nga nagpaingon ka na sa maong direksiyon, pag-ampo alang sa balaang espiritu. Ang pag-ampo ug ang balaang espiritu makahatag nimog kusog sa pagsubay sa hustong dalan nga motultol sa mga panalangin ni Jehova. Lihok uyon sa imong mga pag-ampo. Paningkamoti ang pagbasa sa Bibliya kada adlaw, ug paggahig panahon para sa personal nga pagtuon ug regular nga Pamilyahanong Pagsimba.—Basaha ang Salmo 119:32.
12, 13. Sa unsang paagi natabangan ang duha ka Kristohanon sa pagkontrolar sa sayop nga mga tinguha?
12 Dunay daghang pananglitan kon sa unsang paagi ang Pulong sa Diyos, iyang espiritu, ug atong mga publikasyon nakatabang sa mga Kristohanon sa pagbuntog sa sayop nga mga tinguha. Usa ka tin-edyer ang nakabasa sa artikulong “Sa Unsang Paagi Makasukol Ka sa Sayop nga mga Tinguha?” nga makita sa Disyembre 8, 2003 nga Pagmata! Unsay iyang reaksiyon? “Nakigbisog ko sa pagkontrolar sa dili maayong mga hunahuna. Dihang nabasa nako sa artikulo nga ‘alang sa daghan, ang pagpakigbugno aron mabuntog ang sayop nga mga tinguha maoy kusganon kaayo,’ gibati nako nga wala ko mag-inusara.” Ang maong batan-on natabangan usab sa artikulong “Di-Normal nga mga Estilo sa Kinabuhi—Mouyon ba ang Diyos Niini?” sa Oktubre 8, 2003 nga gula. Matod niya, ang artikulo nag-ingon nga alang sa pipila ang pagpakigbisog maoy “tunok sa unod.” (2 Cor. 12:7) Samtang sila magpadayon sa pagpakigbisog aron mahuptan ang matarong nga panggawi, sila makabatog positibong panglantaw sa umaabot. Miingon siya: “Tungod niana, naghunahuna ko nga kada adlaw puwede kong magmatinumanon. Mapasalamaton kaayo ko kang Jehova sa paggamit niya sa iyang organisasyon sa pagtabang kanato nga makalahutay matag adlaw niining daotang sistema.”
13 Tagda usab ang eksperyensiya sa usa ka sister sa United States. Siya misulat: “Salamat sa kanunayng pagtagana ninyo sa among panginahanglan sa hustong panahon. Sagad bation nako nga kining mga artikuloha gisulat para nako. Sa daghang katuigan nanglimbasog kong suklan ang pagtinguha sa usa ka butang nga gidumtan ni Jehova. Usahay, gusto na kong mosurender. Nahibalo ko nga si Jehova maluluy-on ug mapinasayloon, pero tungod sa akong sayop nga tinguha nga wala pod nako dumti, gibati nako nga dili ko takos sa iyang tabang. Lisod kaayo ni nga pagpakigbisog. . . . Human mabasa ang artikulong ‘Duna Ka bay “Kasingkasing sa Pag-ila” Kang Jehova?’ sa Marso 15, 2013 nga Bantayanang Torre, gibati nako nga gusto gyod kong tabangan ni Jehova.”
14. (a) Unsay pagbati ni Pablo sa iyang mga pakigbisog? (b) Sa unsang paagi kita magmadaogon sa pagpakigbisog sa atong mga kahuyangan?
14 Basaha ang Roma 7:21-25. Nahibalo si Pablo kon unsa ka lisod ang pagpakigbisog sa sayop nga mga tinguha ug sa mga kahuyangan. Apan masaligon siya nga magmadaogon siya sa maong pakigbisog pinaagi sa makanunayong pag-ampo kang Jehova ug pagpakitag pagtuo sa halad lukat ni Jesus. Komosta sa atong bahin? Posible ba nga magmadaogon usab kita sa pagpakigbisog sa atong mga kahuyangan? Oo, pinaagi sa pagsundog kang Pablo, bug-os nga pagsalig kang Jehova ug dili sa atong kaugalingon, ug pagpakitag pagtuo sa lukat.
15. Nganong ang pag-ampo makatabang kanato sa pagpabiling matinumanon ug sa paglahutay sa mga pagsulay?
15 May mga higayon nga tugotan sa Diyos nga ipakita nato kon unsa gyoy atong pagbati sa usa ka butang. Pananglitan, komosta kon kita (o ang usa ka membro sa pamilya) grabeng nasakit o nakasinatig inhustisya? Ikapakita nato ang atong bug-os nga pagsalig kang Jehova pinaagi sa pag-ampo nga hatagan kitag kusog aron magpabiling matinumanon, malipayon, ug balanse sa espirituwal. (Filip. 4:13) Ang eksperyensiya sa daghan, sa adlaw ni Pablo ug sa atoa, nagpamatuod nga ang pag-ampo makapalig-on ug makatabang kanato sa paglahutay.
PADAYON SA PAGPAKIGBISOG ALANG SA PANALANGIN NI JEHOVA
16, 17. Unsay determinado nimong buhaton?
16 Gusto gayod sa Yawa nga mosurender ka. Magmadeterminado nga ‘panguptan pag-ayo ang maayo.’ (1 Tes. 5:21) Magmasaligon nga magmadaogon ka batok kang Satanas, sa iyang daotang kalibotan, ug sa bisan unsang makasasalang hilig. Mahimo nimo kana kon bug-os kang mosalig sa katakos sa Diyos sa pagpalig-on kanimo.—2 Cor. 4:7-9; Gal. 6:9.
17 Busa, padayon sa pagpakig-away. Padayon sa pagpakigbisog. Padayon sa pagpanglimbasog. Padayon sa paglahutay. Magmasaligon nga si Jehova ‘magbubo nganha kanimo sa panalangin hangtod nga wala nay panginahanglan.’—Mal. 3:10.


c: text/html

text:
ANG BANTAYANANG TORRE ABRIL 2015
Gusto Ka Bang Magtuon sa Bibliya?
Sa tibuok kalibotan, minilyon ang nakabenepisyo sa libreng pagtuon sa Bibliya nga gitanyag sa mga Saksi ni Jehova. Basaha kon unsaon nga makabenepisyo sab ka.
Nganong Tun-an ang Bibliya?
Nakaingon ka na ba nga ‘Busy kaayo ko,’ o ‘Dili ko gustong maobligar’?
Programa sa Pagtuon sa Bibliya Para sa Tanan
Basaha ang tubag sa walo ka komon nga pangutana bahin sa among programa sa pagtuon sa Bibliya.
Tulo ka Pangutana ang Nakabag-o sa Akong Kinabuhi
Dihang ang estudyante ni Doris Eldred nahimo niyang maestra, nakaplagan ni Doris ang makapatagbawng tubag sa iyang mga pangutana bahin sa kinabuhi.
Karaang Mutya nga Gisalbar sa Basurahan
Ang tipik sa Ebanghelyo ni Juan nga naa sa Rylands maoy labing karaang manuskrito sa Bibliya sa Kristohanon Gregong Kasulatan nga nakaplagan sukad.
Nahibalo Ka Ba?
Unsay papel sa senturyon diha sa Romanong kasundalohan? Unsay kalainan sa salamin sa karaang panahon ug sa karon?
Tubag sa mga Pangutana Bahin sa Bibliya
Posible kaha ang katilingban diin ang katawhan maghigugmaay sa usag usa?
Uban Pang mga Artikulo Online
Hunahuna ba sa Diyos ang Nasulat sa Bibliya?
Daghang magsusulat sa Bibliya nag-ingon nga gikan sa Diyos ang ilang gisulat. Ngano?

robotstxt: allowed

filter: keep


text:
Kontaka Kami
Malipay kami sa pagtabang sa mga interesado sa Bibliya o sa among buluhaton sa tibuok kalibotan. Gamita ang usa sa mga kapilian sa pagkontak sa mga Saksi ni Jehova sa inyong lugar.
Paghangyog libreng pagtuon sa Bibliya
Pagpangitag Kingdom Hall sa mga Saksi ni Jehova
Pagpangitag petsa sa sunod nga tinuig nga paghandom sa Memoryal
Pagpangitag kombensiyon sa mga Saksi ni Jehova
Pagbisitag usa sa among mga sangang buhatan
Pagtawag o pagsulat kanamo gamit ang impormasyon nga makita sa ubos
Netherlands
Wachttoren Bijbel-en Traktaatgenootschap
Noordbargerstraat 77
NL-7812 AA EMMEN
NETHERLANDS
+31 591-683555
Bukas ang Opisina
Lunes hangtod Biyernes
8:00 a.m. - 5:00 p.m.


text:
Filipos 4Ang Pulong Sa Dios (APSD-CEB)
Mga Pahimangno
4 Busa mga hinigugma kong mga igsoon, magmalig-on kamo sa inyong pagtuo sa Ginoo. Gihigugma ko kamo ug gimingaw na ako kaninyo. Kamo ang akong kalipay ug ganti sa akong pagpangalagad.
2 Gihangyo ko si Eudia ug si Sintique nga dili na mag-away kay magsoon sila diha sa Ginoo. 3 Gihangyo ko usab ikaw, ingon nga masaligan ko nga kauban sa pagpangalagad, nga tabangan mo kini nga mga babaye, tungod kay kauban ko sila nga nangalagad ug maayo sa pagpakaylap sa Maayong Balita, uban ni Clemente ug sa uban pang mga kauban ko nga nangalagad kansang mga ngalan nahisulat na sa libro nga listahanan sa mga tawo nga may kinabuhi nga walay kataposan.
4 Paglipay kamo kanunay diha sa Ginoo. Sublion ko, paglipay kamo!
5 Ipakita ninyo ang inyong kaaghop sa tanan nga mga tawo. Hapit na ang pagbalik sa Ginoo. 6 Ayaw kamo kabalaka sa bisan unsa, pangayoa hinuon sa Dios ang inyong mga gikinahanglan pinaagi sa pag-ampo nga may pagpasalamat. 7 Ug kon buhaton ninyo kini, hatagan kamo sa Dios ug kalinaw diha sa inyong kasingkasing ug hunahuna tungod kay kamo anaa kang Cristo Jesus, ug ang kalinaw nga gikan kaniya dili gayod nato matugkad.
8 Gawas niana, mga igsoon, hunahunaa ninyo kanunay ang mga butang nga maayo ug dinayeg: ang matuod, halangdon, matarong, putli, matahom, ug dalaygon. 9 Sunda ninyo ang tanan nga inyong natun-an sa akong pagpanudlo ug mga binuhatan. Ug ubanan gayod kamo sa Dios nga nagahatag ug kalinaw.
Ang Pagpasalamat sa Gipadala nga Tabang
10 Dako gayod ang akong kalipay diha sa Ginoo tungod kay nahinumdoman ninyo ako pag-usab. Nasayod ako nga kanunay kamong naghunahuna alang kanako, apan wala lang kamo makahigayon sa pagpakita niana kanako. 11 Wala ako mag-ingon niini aron sa pagpasabot nga may gikinahanglan ako. Kay nakakat-on ako nga makontento bisan unsa ang akong kahimtang. 12 Makahibalo akong magkinabuhi diha sa kawad-on o diha sa kadagaya. Kining tanan natun-an ko aron bisan unsa ang akong kahimtang, busog man o gutom, madagayaon man ang akong panginabuhi o dili, kontento gihapon ako. 13 Mahimo ko ang pag-atubang sa bisan unsa nga kahimtang pinaagi sa tabang ni Cristo nga nagapalig-on kanako.
14 Apan salamat gayod sa inyong pagtabang kanako, sa akong mga kalisdanan. 15 Kamo nga mga taga-Filipos nasayod nga sa pagsugod ko ug wali sa Maayong Balita, paggikan ko sa Macedonia, kamo lang gayod ang mitabang sa akong mga kinahanglanon ug wala nay lain. 16 Bisan didto ako sa Tesalonica makapila kamo nagpadala ug mga hinabang kanako. 17 Gihisgotan ko kini dili tungod kay nangandoy ako nga makadawat pag-usab gikan kaninyo, kondili nangandoy ako nga kamo makadawat usab ug balos tungod kay kamo nagahatag. 18 Karon bastante ako, ug sobra pa gani. Ang tanan nga akong gikinahanglan ania na ug wala gayoy kulang, tungod kay gidala na dinhi ni Epafroditus ang inyong gipadala nga hinabang. Kini nga tabang sama sa humot nga halad nga ginahalad ngadto sa Dios, nga iyang ginadawat nga may kalipay. 19 Ug tungod kay kamo anaa kang Cristo Jesus, ang akong Dios maghatag kaninyo sa tanan ninyong gikinahanglan gikan sa kadagaya sa iyang bahandi. 20 Dayegon nato ang atong Dios ug Amahan sa walay kataposan. Amen.
Kataposan nga Pagpangumusta
21 Ipangumusta kami sa tanang mga tumutuo kang Cristo Jesus. Ang atong mga igsoon nga kauban ko dinhi nangumusta usab kaninyo. 22 Nangumusta usab kaninyo ang tanang mga tumutuo dinhi, labi na gayod ang mga sakop sa palasyo sa Emperador. 23 Hinaut nga panalanginan kamo sa atong Ginoong Jesu-Cristo.


text:
“Natandog Gid Kami sa Gugma nga Ila Ginpakita”
SANG Sabado, Abril 25, 2015, ang 7.8 nga kabaskugon sang linog nagtay-og sa Nepal, nga isa ka pungsod nga halos kabukiran sa aminhan sang India. Ang sentro sang linog ara sa mga 80 kilometros sa aminhan-katundan halin sa siudad sang Kathmandu, nga amo ang kapital. Makapasubo gid nga sobra sa 8,500 ka tawo ang napatay, gani suno sa rekord, amo ini ang pinakamadamo nga napatay bangod sa kalamidad sa Nepal. Sobra sa tunga sa milyon ka balay ang naguba. May 2,200 ka Saksi ni Jehova sa Nepal kag ang kalabanan sa ila nagaistar sa apektado nga mga lugar. Makapasubo nga napatay ang isa ka Saksi kag ang duha niya ka bata.
“Natabo ang linog sa tion nga ang mga kongregasyon sa apektado nga mga lugar nagahiwat sang ila mga miting,” siling sang Saksi nga si Michelle. “Kon natabo ini sa tion nga madamo ang ara sa ila mga balay, sigurado gid nga mas madamo ang napatay.” Ngaa wala maano ang mga nagtambong sa mga miting? Nakabulig gid ang desinyo sang Kingdom Hall.
“NAKITA NA NAMON SUBONG ANG MGA BENTAHA!”
Ang bag-o nga mga Kingdom Hall sa Nepal gindesinyo nga makasarang sa linog. Si Man Bahadur, nga nagapakigbahin sa pagpatindog sang mga Kingdom Hall, nagsiling: “Pirme kami ginapamangkot kon ngaa amo gid sini kabakod ang pundasyon kay gamay man lang ang tinukod. Nakita na namon subong ang mga bentaha!” Pagkatapos sang linog, gintugutan nga gamiton ang mga Kingdom Hall bilang mga dalayunan. Bisan pa may mga linog gihapon pagkatapos sini, nagabatyag ang mga Saksi ni Jehova kag ang ila mga kaingod nga nagadayon sa mga Kingdom Hall nga luwas na sila sa katalagman.
Ginpangita dayon sang Cristianong mga gulang ang mga miembro sang kongregasyon nga wala didto. “Gin-una sang mga gulang ang kaayuhan sang kongregasyon sangsa ila kaugalingon,” siling sang Saksi nga si Babita. “Natandog gid kami sa gugma nga ila ginpakita.” Pagkaaga sa tapos sang linog, ang tatlo ka miembro sang komite nga nagadumala sa hilikuton sang mga Saksi ni Jehova sa Nepal, upod ang nagalakbay nga mga ministro, ukon manugtatap sang sirkito, nagbisita sa mga kongregasyon para mahibaluan ang ila mga kinahanglanon kag mabuligan ang mga gulang sa sina nga lugar.
Pagligad sang anom ka adlaw sa tapos sang linog, si Gary Breaux, halin sa ulong talatapan sang mga Saksi sa Estados Unidos, nagkadto sa Nepal upod sa iya asawa nga si Ruby. “Bangod sang kagamo sa Kathmandu, kag sa mga linog sa tapos sini,” siling ni Reuben, nga miembro sang komite nga ginsambit kaina, “indi kami sigurado kon makaabot gid man si Utod Breaux. Pero determinado sia nga magkadto—kag nag-abot gid man sia! Gin-apresyar gid sang mga Saksi sa Nepal ang iya pagbisita.”
“MAS SUOD KAMI SUBONG”
Si Silas, nga nagatrabaho sa opisina sang mga Saksi sa Nepal, nagsiling: “Sang nagbalik ang serbisyo sang telepono, adlaw kag gab-i nga sige tunog ang telepono! Nabalaka gid sa amon ang mga Saksi sa bilog nga kalibutan. Bisan indi namon maintiendihan ang ila ginahambal, nabatyagan namon ang ila pagpalangga kag ang handum nila nga magbulig.”
Sa sulod sang pila ka adlaw, ang lokal nga mga Saksi nagadala sing pagkaon sa mga Kingdom Hall para sa mga nagakinahanglan. Nagtukod man sing Disaster Relief Committee, kag dayon nag-abot ang mga bulig, kalabanan halin sa Bangladesh, India, kag Japan. Pagligad sang pila ka adlaw, nag-abot ang isa ka medical team sang mga Saksi halin sa Europa kag nagplastar sa isa ka Kingdom Hall. Ginsugdan dayon nila ang pagbulig, indi lang sa pisikal nga kahimtangan sang mga biktima kundi sa pag-atubang man sa trauma.
Pareho sa ginabatyag sang madamo, ang babayi nga si Uttara nagsiling: “Ang linog makahaladlok kag makakululba. Pero pagkatapos sini, nangin mas suod kami subong sa amon espirituwal nga pamilya.” Ang linog wala nagpaluya sa pagpalangga sang katawhan ni Jehova sa iya kag sa isa kag isa. Kundi ginpabakod pa gid sini ang ila gugma.
Magtuon sing Dugang Pa
Nagabulig Bala ang mga Saksi ni Jehova sa Tion sang Kalamidad?
Hibalua kon paano kami nagabulig sa tion sang kalamidad sa mga Saksi kag sa iban.


text:
Masalbar pa ba ang Imong Kaminyoon?
Masalbar pa ba ang Imong Kaminyoon?
Nakita sa tag-iya nga ang balay kahugnoon na, apan midesisyon sila nga ayohon kana.
INGON ba usab niana ang buot nimong himoon sa imong kaminyoon? Kon mao, unsaon nimo kana paghimo? Sulayi ang mosunod nga mga sugyot.
1 Kinahanglan ang determinasyon.
Kinahanglang sabotan ninyo nga magtinabangay mo sa pagpasig-uli sa kalinaw sa inyong kaminyoon. Isulat ang inyong mahunahunaan nga solusyon diha sa papel. Ang inyong determinasyon makatabang aron kamo magtinabangay sa pagsalbar sa inyong kaminyoon.—Ecclesiastes 4:9, 10.
2 Sayra ang problema.
Unsa ang hinungdan sa problema sa inyong kaminyoon? Isulat kon unsay wala nimo mahimo o kon unsay imong gustong usbon. (Efeso 4:22-24) Lagmit lahi ang imong isulat sa isulat sa imong kapikas.
3 Paghimog tumong.
Unsang mga pag-uswag ang buot nimong mahitabo sa inyong kaminyoon unom ka bulan gikan karon? Isulat kana. Mas daling makab-ot ang tumong kon nahibalo kamo kon unsay gikinahanglan sa pagpauswag sa inyong kaminyoon.—1 Corinto 9:26.
4 Ipadapat ang tambag sa Bibliya.
Sa dihang mahibalo na mo sa problema ug kon unsay angay ninyong buhaton, susiha kon unsay tambag sa Bibliya. Ang mga prinsipyo diha niana epektibo gihapon hangtod karon. (Isaias 48:17; 2 Timoteo 3:17) Pananglitan, ang Bibliya nagdasig kanimo ug sa imong kapikas nga magmapinasayloon. Sa pagkatinuod, ang Bibliya nag-ingon nga mas maayong ‘palabyon na lang ang kalapasan.’—Proverbio 19:11; Efeso 4:32.
Bisan ug sa sinugdanan daw walay bunga ang imong mga paningkamot, ayawg surender! Ang librong The Case for Marriage naghisgot bahin sa maayong resulta sa usa ka panukiduki, nga nag-ingon: “Wala namo damha nga 86 porsiyento sa problemadong magtiayon nga midesisyon sa pagsalbar sa ilang kaminyoon ang nagmalipayon lima ka tuig sa ulahi.” Bisan kadtong mga magtiayon nga nakasinatig grabeng mga problema nagmalipayon.
Lagmit ingon usab niana ang imong masinati. Ang mga Saksi ni Jehova, nga nagpatik niini nga magasin, nagtuo nga ang Bibliya naundag epektibong mga prinsipyo nga makatabang sa mga magtiayon. Pananglitan, daghang kaminyoon ang natabangan sa dihang ang mga kapikas nagmaluluy-on, nagpakitag simpatiya, ug nagmapinasayloon. Nakat-onan sa mga asawa ang kahinungdanon sa pagpakitag “malinawon ug malumong espiritu,” ug natagamtam sa mga bana ang mga kaayohan sa dili pagkasuko sa hilabihan sa ilang asawa.—1 Pedro 3:4; Colosas 3:19.
Kini nga mga tambag epektibo gayod tungod kay kini gikan sa Bibliya, ug ang Awtor niini nga si Jehova nga Diyos mao ang naghimo sa kahikayan sa kaminyoon. Nganong dili nimo sulayan pagpangutana ang mga Saksi ni Jehova alang sa dugang impormasyon kon sa unsang paagi ang Bibliya makatabang sa imong kaminyoon? *
[Potnot]
^ par. 14 Aron matabangan ang mga pamilya, gipatik sa mga Saksi ni Jehova ang 192-panid nga libro nga nag-ulohang Ang Sekreto sa Kalipay sa Pamilya. Alang sa dugang impormasyon, palihog pagsulat sa nahiangayng adres nga nalista sa panid 5 niining magasina.


text:
1Nahagugma ako kang Jehova, kay siya nagapatalinghug Sa akong tingog ug sa akong mga pangaliyupo. 2Tungod kay iyang gikiling kanako ang iyang igdulungog, Busa magatawag ako kaniya samtang ako buhi pa. 3Ginalikusan ako sa mga talikala sa kamatayon, ug ang kasakit sa Sheol minggapusa kanako: Ang kaguol ug kasakit maoy hingpalgan ko. 4Unya gisangpit ko ang ngalan ni Jehova: Oh Jehova, luwasa ang akong kalag, nangamuyo ako kanimo. 5Puno sa gracia si Jehova, ug matarung; Oo, maloloy-on ang atong Dios. 6Si Jehova nagabantay sa mga walay-pagtagad: Gipaubos ako, ug iyang giluwas ako. 7Bumalik ka sa imong kapahulayan, Oh kalag ko; Kay si Jehova nagpanalangin sa madagayaon gayud kanimo. 8Kay imong giluwas ang akong kalag gikan sa kamatayon, Ang akong mga mata gikan sa mga luha, Ug ang akong mga tiil gikan sa pagkahidalin-as. 9Magalakaw ako sa atubangan ni Jehova Sa yuta sa mga buhi. 10Ako motoo, kay mosulti ako: Gisakit ako sa hilabihan gayud: 11Sa hinanali ako nakaingon: Ang tanang tawo mga bakakon. 12Unsa man ang akong igabayad kang Jehova Tungod sa tanan niyang mga kaayohan kanako? 13Dawaton ko ang copa sa kaluwasan, Ug pagasangpiton ko ang ngalan ni Jehova. 14Magabayad ako sa akong mga panaad kang Jehova, Oo, diha sa atubangan sa tanan niyang katawohan. 15Hamili sa pagtan-aw ni Jehova Ang kamatayon sa iyang mga balaan. 16Oh Jehova, sa pagkamatuod ako mao ang imong alagad: Ako mao ang imong alagad, ang anak nga lalake sa imong alagad nga babaye; Gihubad mo ang akong mga talikala. 17Akong ihalad kanimo ang halad-sa-pasalamat, Ug sangpiton ko ang ngalan ni Jehova. 18Kang Jehova magabayad ako sa akong mga panaad, Oo, diha sa atubangan sa tanan niyang katawohan, 19Sa mga sawang sa balay ni Jehova, Sa kinataliwad-an mo, Oh Jerusalem. Dayegon ninyo si Jehova.
Copyright
Learn More


text:
1Karon, nabalahuba nga may mga pagpakighilawas dira sa inyo nga sobra pa sang ginahimo sang mga pagano. Kay ginsugiran ako nga may anak nga nagapakighilawas sa iya manding! 2Ngaa bala makapabugal pa kamo? Kuntani dapat kamo magkasubo, kag ang tawo nga nakahimo sini nga butang dapat pahalinon sa inyo katilingban! 3Kon parti sa akon, bisan wala ako dira, ang akon espiritu yara dira sa inyo. Kag sa ngalan sang aton Ginoong Jesus napamatbatan ko na ina nga tawo nga naghimo sinang malain nga butang kag ang akon pamatbat pareho lang nga daw yara ako kaupod ninyo. 4Samtang nagatipon kamo sing tingob, kag ako nagapakig-upod sa inyo sa espiritu, sa gahom ni Ginoong Jesus nga yari sa aton, 5itugyan ninyo ining tawo kay Satanas nga magalaglag sang iya lawas, agod nga ang iya espiritu maluwas sa Adlaw sang Ginoo. 6Indi bagay nga magpabugal kamo! Nahibaluan ninyo ang hulobaton nga nagasiling, “Ang diutay lang nga lebadora nagapahabok sang bug-os nga minasa nga arina.” 7Kuhaa sa inyo kaugalingon ining daan nga lebadora sang sala, agod nga manginputli kamo. Dayon manginkasubong kamo sang bag-o nga minasa nga arina nga wala sing lebadora, nga sa pagkamatuod amo gid kamo. Ang aton Pascua nahanda na, kay si Cristo, ang aton cordero nga palascuahan nahalad na. 8Gani, selebrahon ta ang aton piesta, indi sa tinapay nga may daan nga lebadora sang sala kag kalautan, kundi sa tinapay nga wala sing lebadora, ang tinapay sang kaputli kag kamatuoran. 9Sa sulat nga ginpadala ko sa inyo, nagsiling ako nga indi kamo magpakighiupod sa mga makihilawason. 10Karon ang buot ko silingon, indi ang mga pagano nga makihilawason, ukon maibugon, ukon makawat, ukon nagasimba sa mga diosdios. Kay kon buot ninyo nga likawan sila, kuntani indi na kamo magpuyo sa sini nga kalibutan! 11Amo ini ang buot ko silingon, nga indi kamo magpakig-upod sa isa ka tawo nga nagatawag sang iya kaugalingon nga inyo utod, pero makihilawason, ukon maibugon, ukon nagasimba sa mga diosdios, ukon mapasipalahon, ukon palahubog, ukon makawat. Indi kamo magkaon upod sa sini nga sahi sang tawo. 12-13 Kay kon hambalon gid man, wala ako sing labot sa paghukom sa indi naton mga utod. Ang Dios magahukom sa ila. Pero indi bala ninyo paghukman ang mga katapo sang inyo katilingban? Kay ang kasulatan nagasiling, “Pahalina sa inyo katilingban ang tawo nga malaut.”
Copyright
Learn More


text:
KAPITULO DESISAYIS
Barog Dapig sa Matuod nga Pagsimba
Unsay gitudlo sa Bibliya bahin sa paggamit ug mga imahen?
Unsay hunahuna sa mga Kristohanon bahin sa relihiyosong mga pangilin?
Sa unsang paagi ikapatin-aw nimo ang imong mga tinuohan ngadto sa uban nga dili makapasuko kanila?
1, 2. Unsang pangutana ang kinahanglang isukna nimo sa imong kaugalingon human sa pagbulag sa bakak nga relihiyon, ug nganong sa imong hunahuna hinungdanon kini?
PANANGLIT kon imong nadiskobrehan nga ang inyong tibuok nga palibot nahugawan. May sekretong naglabay ug makahilo nga basura nianang dapita, ug sa maong panahon ang mga kinabuhi nameligro. Unsay imong buhaton? Seguradong mopahawa ka kon posible kana. Apan human makapahawa, moatubang ka gihapon niining seryosong pangutana, ‘Nahiloan ba ako?’
2 Ang susamang kahimtang motungha bahin sa bakak nga relihiyon. Nagtudlo ang Bibliya nga ang maong pagsimba nahugawan sa sayop nga mga pagtulon-an ug tulumanon. (2 Corinto 6:17) Kana ang hinungdan nga ikaw kinahanglang mogula sa “Dakong Babilonya,” ang tibuok-kalibotan nga imperyo sa bakak nga relihiyon. (Pinadayag 18:2, 4) Nakagula ka na ba? Kon mao, pagadayegon ka. Apan dili pa igo ang imong pagbulag o pagpahawa sa usa ka bakak nga relihiyon. Pagkahuman niana, kinahanglang suknaon nimo ang imong kaugalingon, ‘Aduna bay mga timaan sa bakak nga pagsimba nga nagpabilin kanako?’ Tagda ang pipila ka pananglitan.
MGA IMAHEN UG ANG PAGSIMBA SA KATIGULANGAN
3. (a) Unsay giingon sa Bibliya bahin sa paggamit ug mga imahen, ug nganong ang hunahuna sa Diyos basin lisod madawat sa pipila? (b) Unsay angay nimong buhaton sa mga butang nga nalangkit sa bakak nga pagsimba nga imong gipanag-iya?
3 Ang pipila ka tawo adunay mga imahen o halaran sa ilang balay sulod na sa daghang katuigan. Ikaw ba duna usab niana? Kon mao, basin nagtuo ka nga ang pag-ampo sa Diyos nga wala kanang makita nga panabang maoy katingad-anan o sayop. Basin imo pang gimahal ang pipila ka imahen. Apan ang Diyos mismo ang nag-ingon kon sa unsang paagi siya pagasimbahon, ug nagtudlo ang Bibliya nga dili niya gustong kita mogamit ug mga imahen. (Exodo 20:4, 5; Salmo 115:4-8; Isaias 42:8; 1 Juan 5:21) Busa ikaw lig-ong makabarog dapig sa matuod nga pagsimba pinaagi sa pagsunog sa mga butang nga nalangkit sa bakak nga pagsimba nga imong gipanag-iya. Isipa gayod kanang mga butanga ingon sa pag-isip ni Jehova
4. (a) Nganong nahibalo kita nga ang pagsimba sa katigulangan walay kapuslanan? (b) Nganong gidid-an ni Jehova ang iyang katawhan nga makiglangkit sa bisan unsang matang sa espiritismo?
4 Ang pagsimba sa katigulangan kaylap usab diha sa daghang bakak nga relihiyon. Una makakat-on sa kamatuoran sa Bibliya, ang pipila nagtuo nga ang mga patay adunay panimuot diha sa dili-makitang kalibotan ug sila makatabang o makadaot sa mga buhi. Tingali naghago ka pag-ayo sa paghupay sa imong namatayng mga katigulangan. Apan sumala sa imong nakat-onan sa Kapitulo 6 niining basahona, ang mga patay wala na maglungtad nga adunay panimuot sa bisan diing dapit. Busa, walay kapuslanan ang mga paningkamot nga makigsulti kanila. Ang mga mensahe nga daw nagagikan sa usa ka namatayng minahal sa pagkatinuod naggikan sa mga demonyo. Busa, gidid-an ni Jehova ang mga Israelinhon sa pagsulay pagpakigsulti sa mga patay o pagpakiglangkit sa bisan unsang ubang matang sa espiritismo.
5. Unsay imong mahimo kon ang paggamit ug mga imahen o pagsimba sa katigulangan maoy bahin sa imong paagi sa pagsimba kanhi?
5 Kon ang paggamit ug mga imahen o pagsimba sa katigulangan maoy bahin sa imong paagi sa pagsimba kanhi, unsay imong mahimo? Basaha ug palandonga ang mga teksto sa Bibliya nga nagpakita kanimo kon unsay pag-isip sa Diyos niining mga butanga. Ampo matag adlaw kang Jehova bahin sa imong tinguha sa pagbarog dapig sa matuod nga pagsimba, ug hangyoa siya sa pagtabang kanimo sa paghunahuna sama kaniya.
PASKO
—WALA SAULOGA SA UNANG MGA KRISTOHANON
6, 7. (a) Ang Pasko nagsaulog kono sa unsa, ug gisaulog ba kana sa mga sumusunod ni Jesus sa unang siglo? (b) Nalangkit sa unsa ang mga pagsaulog sa adlawng-natawhan sa panahon sa unang mga tinun-an ni Jesus?
6 Ang pagsimba sa usa ka tawo mahugawan sa bakak nga relihiyon may labot sa popular nga mga pangilin. Pananglitan, tagda ang Pasko. Ang Pasko nagsaulog kono sa pagkatawo ni Jesu-Kristo, ug halos tanang relihiyon nga nag-angkong Kristohanon nagsaulog niini. Bisan pa niana, walay ebidensiya nga ang mga tinun-an ni Jesus sa unang siglo nagsaulog sa maong pangilin. Ang librong Sacred Origins of Profound Things nag-ingon: “Sulod sa duha ka siglo human sa pagkatawo ni Kristo, walay nasayod, ug pipila ra ka tawo ang interesado kon kanus-a gayod siya natawo.”
7 Bisan pag ang mga tinun-an ni Jesus nahibalo sa eksaktong petsa sa iyang pagkatawo, sila dili magsaulog niana. Ngano? Tungod kay, sumala sa giingon sa The World Book Encyclopedia, ang unang mga Kristohanon “nag-isip nga ang pagsaulog sa pagkatawo sa usa maoy paganong kostumbre.” Ang mga pagsaulog sa adlawng-natawhan nga gihisgotan lamang sa Bibliya mao kadtong iya sa duha ka magmamando nga wala magsimba kang Jehova. (Genesis 40:20; Marcos 6:21) Ang mga pagsaulog sa adlawng-natawhan gihimo usab sa pagpasidungog sa paganong mga diyos. Pananglitan, sa Mayo 24 gisaulog sa mga Romano ang adlawng-natawhan sa diyosang si Diana. Sa pagkasunod adlaw, ilang gisaulog ang adlawng-natawhan sa ilang adlaw-diyos, si Apolos. Busa, ang mga pagsaulog sa adlawng-natawhan nalangkit sa paganismo, dili sa Kristiyanidad.
8. Ipatin-aw ang kalangkitan tali sa mga pagsaulog sa adlawng-natawhan ug patuotuo.
8 Adunay laing katarongan kon nganong ang mga Kristohanon sa unang siglo wala magsaulog sa adlawng-natawhan ni Jesus. Ang iyang mga tinun-an lagmit nahibalo nga ang mga pagsaulog sa adlawng-natawhan nalangkit sa patuotuo. Pananglitan, daghang Grego ug mga Romano sa karaang kapanahonan nagtuo nga ang usa ka espiritu magbantay sa pagkaanak sa matag tawo ug magpanalipod kaniya sa tibuok kinabuhi. “Ang maong espiritu adunay misteryosong relasyon uban sa diyos nga sa iyang adlawng-natawhan ang maong indibiduwal gipanganak usab,” matod sa librong The Lore of Birthdays. Si Jehova tinong wala mahimuot sa bisan unsang pagsaulog nga maglangkit kang Jesus sa patuotuo. (Isaias 65:11, 12) Busa nganong ang daghang tawo nagsaulog man sa Pasko?
ANG SINUGDANAN SA PASKO
9. Sa unsang paagi napilian ang Disyembre 25 ingon nga adlaw sa pagsaulog sa pagkatawo ni Jesus?
9 Paglabay lamang sa ginatos ka katuigan human sa pagkinabuhi ni Jesus sa yuta nga ang mga tawo misugod pagsaulog sa iyang adlawng-natawhan sa Disyembre 25. Apan kana dili mao ang petsa sa pagkatawo ni Jesus, kay siya lagmit natawo sa Oktubre. * Busa nganong Disyembre 25 ang napilian? Ang pipila nga sa ulahi nangangkon nga mga Kristohanon lagmit “nagtinguha nga ang petsa mahiatol sa pista sa paganong Roma nga nagsaulog sa ‘adlawng-natawhan sa dili-mabuntog nga adlaw.’” (The New Encyclopædia Britannica) Sa tingtugnaw, sa dihang daw dili kaayo masanag ang adlaw, gihimo sa mga pagano ang mga seremonyas aron ang maong tuboran sa kainit ug kahayag makabalik gikan sa lagyong mga panaw niini. Ang Disyembre 25 giisip nga mao ang sinugdanan sa pagbalik sa adlaw. Sa paningkamot nga kabigon ang mga pagano, ang relihiyosong mga lider nagsagop sa maong pista ug nagsulay sa paghimo niini nga daw “Kristohanon.” *
10. Sa karaang panahon, nganong ang pipila ka tawo wala magsaulog sa Pasko?
10 Ang paganong sinugdanan sa Pasko dugay nang giila. Tungod sa dili-kasulatanhong sinugdanan niini, ang Pasko gidili sa Inglaterra ug sa pipila ka bahin sa Amerikanhong mga kolonya sa ika-17ng siglo. Gimultahan si bisan kinsang nagpuyo lang gani sa balay ug wala motrabaho sa adlaw sa Pasko. Hinuon, sa wala madugay napopular na usab ang daang mga kostumbre, ug gidugang ang pipila ka bag-ong kostumbre. Nahimo na usab nga bililhong pangilin ang Pasko, ug kini bililhon gihapon sa daghang nasod. Apan, tungod sa kalangkitan sa Pasko ngadto sa bakak nga relihiyon, kadtong gustong magpahimuot sa Diyos dili mosaulog niini o sa bisan unsang ubang pangilin nga naggikan sa paganong pagsimba. *
HINUNGDANON BA GAYOD ANG MGA SINUGDANAN?
11. Nganong ang pipila ka tawo nagsaulog ug mga pangilin, apan unsay una gayod natong kabalak-an?
11 Ang pipila mouyon nga ang mga pangilin sama sa Pasko adunay paganong sinugdanan apan mobati gihapon nga ang pagsaulog niana dili sayop. Sa pagkatinuod, ang kadaghanang tawo wala maghunahuna bahin sa bakak nga pagsimba sa dihang sila magsaulog sa mga pangilin. Kanang mga okasyona mohatag usab ug mga kahigayonan nga magkasuod ang mga pamilya. Kini ba ang imong pagbati? Kon mao, lagmit gugma sa pamilya, dili gugma sa bakak nga relihiyon, ang daw makapahimong lisod nga mobarog dapig sa matuod nga pagsimba. Salig nga buot ni Jehova, ang tagmugna sa pamilya, nga imong mabatonan ang maayong relasyon uban sa imong mga paryente. (Efeso 3:14, 15) Apan ikaw makapalig-on sa maong mga bugkos sa mga paaging giuyonan sa Diyos. Bahin sa butang nga una gayod natong kabalak-an, si apostol Pablo misulat: “Magpadayon sa pagtino kon unsa ang dalawaton sa Ginoo.”
12. Iilustrar kon nganong angay natong likayan ang mga kostumbre ug mga saulog nga adunay hugawng mga sinugdanan.
12 Imong gibati tingali nga ang sinugdanan sa mga pangilin dili gayod mao ang katarongan sa pagsaulog niana karon. Hinungdanon ba gayod ang mga sinugdanan? Oo! Agig ilustrasyon: Pananglitan ikaw nakakitag usa ka buok kendi sa kanal. Puniton ba nimo kanang maong kendi ug kan-on kana? Siyempre dili! Hugaw ang maong kendi. Sama nianang kendiha, daw tam-is ang mga pangilin, apan gipunit kana gikan sa hugawng mga dapit. Sa pagbarog dapig sa matuod nga pagsimba, kita kinahanglang maghunahuna sama kang propeta Isaias, kinsa nagsugo sa matuod nga mga magsisimba: “Ayaw paghikap ug mahugaw.”
GAMITA ANG HAIT NGA SALABOTAN DIHA SA PAGPAKIGLABOT SA UBAN
13. Unsang mga suliran ang tingali motungha sa dihang dili ka makigbahin sa mga pangilin?
13 Tingali motungha ang mga suliran sa dihang ikaw modesisyon nga dili makigbahin sa mga pangilin. Pananglitan, basin matingala ang imong mga kauban sa trabaho kon nganong dili ka makigbahin sa pipila ka kalihokan sa pangilin diha sa imong gitrabahoan. Unsa na man kon hatagan kag pinaskohan? Sayop ba nga dawaton kana? Unsa na man kon dili sama kanimog mga tinuohan ang imong kapikas sa kaminyoon? Sa unsang paagi maseguro nimo nga ang imong mga anak dili mobati nga hinikawan tungod sa dili pagsaulog sa mga pangilin?
14, 15. Unsay imong mahimo kon may motimbaya kanimo o kon adunay gustong moregalo kanimo?
14 Gikinahanglan ang hait nga salabotan aron maila kon sa unsang paagi atubangon ang matag kahimtang. Kon may motimbaya kanimo langkit sa pangilin, ikaw mahimong magpasalamat sa mitimbaya kanimo. Apan pananglitan kon motimbaya kanimo ang usa ka tawo nga kanunay nimong makita o kauban nimo sa trabaho. Nianang kahimtanga, basig gusto mong magpatin-aw. Sa tanang kahimtang, magmataktikanhon. Ang Bibliya nagtambag: “Himoa ang inyong sinultihan nga kanunayng madanihon, tinimplahan ug asin, aron mahibaloan ninyo kon unsaon pagtubag sa matag usa.” (Colosas 4:6) Pagbantay nga dili magpakitag kawalay-pagtahod sa uban. Inay hinuon, mataktikanhong ipatin-aw ang imong baroganan. Tin-awa nga dili ka supak sa paghatag ug regalo ug sa mga tapoktapok apan mopalabi ka sa pagpakigbahin sa maong mga kalihokan sa laing higayon.
15 Unsa na man kon adunay gustong moregalo kanimo? Nagdepende kini pag-ayo sa mga kahimtang. Ang tighatag basin moingon: “Nasayod ko nga wala ka magsaulog sa maong pangilin. Bisan pa niana, gusto ko nga kini ihatag kanimo.” Tingali modesisyon ka nga sa maong mga kahimtang ang pagdawat sa regalo dili sama sa pagpakigbahin sa pagsaulog sa maong pangilin. Siyempre, kon ang tighatag wala mahibalo sa imong mga tinuohan, ikaw makasulti nga ikaw wala magsaulog sa pangilin. Kini makatabang sa pagpatin-aw kon nganong ikaw modawat ug regalo apan dili mohatag ug regalo sa maong okasyon. Sa laing bahin, maalamon ang dili pagdawat ug regalo kon kini gihatag nga may dayag nga katuyoan sa paglapas sa imong mga tinuohan o mokompromiso tungod sa materyal nga kaayohan.
UNSAON NIMO PAGTRATAR ANG MGA MEMBRO SA IMONG PAMILYA?
16. Sa unsang paagi ikaw mahimong magmataktikanhon sa pagdumala sa mga butang nga nalangkit sa mga pangilin?
16 Unsa na man kon ang mga membro sa imong pamilya dili sama nimog mga tinuohan? Sa makausa pa, magmataktikanhon. Dili kinahanglang makiglantugi bahin sa matag kostumbre o pagsaulog nga himoon sa imong mga paryente. Hinunoa, tahora ang ilang katungod sa ilang mga opinyon, sama ra nga buot nimo nga ilang tahoron ang imong katungod sa imong mga opinyon. (Mateo 7:12) Likayi ang bisan unsang mga lihok nga maghimo kanimo nga nakigbahin sa pangilin. Bisan pa niana, magmakataronganon kon bahin sa mga butang nga walay kalangkitan sa aktuwal nga pagsaulog. Siyempre, ikaw kinahanglang molihok kanunay sa paagi nga dili madaot ang imong tanlag.
17. Sa unsang paagi makatabang ka sa imong mga anak aron sila dili mobati nga hinikawan tungod kay ilang nakita nga ang uban nagasaulog ug mga pangilin?
17 Unsay imong mahimo aron ang imong mga anak dili mobati nga hinikawan tungod sa dili pagsaulog ug dili-kasulatanhong mga pangilin? Kini nagdepende pag-ayo kon unsay imong ginahimo sa ubang mga panahon sa tuig. Ang pipila ka ginikanan maghikay ug mga higayon sa paghatag ug mga regalo sa ilang mga anak. Usa sa kinamaayohang mga regalo nga imong ikahatag sa imong mga anak mao ang imong panahon ug mahigugmaong pagtagad.
TUMANA ANG MATUOD NGA PAGSIMBA
18. Sa unsang paagi ang pagtambong sa Kristohanong mga tigom makatabang nimo sa pagbarog dapig sa matuod nga pagsimba?
18 Aron makapahimuot sa Diyos, kinahanglang isalikway nimo ang bakak nga pagsimba ug mobarog dapig sa matuod nga pagsimba. Unsay nalakip niini? Ang Bibliya nag-ingon: “Magmahunahunaon kita sa usag usa aron sa pagdasig ngadto sa paghigugma ug sa maayong mga buhat, nga dili talikdan ang atong mga panagkatigom, sama sa nabatasan sa pipila, apan magdinasigay sa usag usa, ug ilabina gayod samtang makita ninyo nga ang adlaw nagkaduol na.” (Hebreohanon 10:24, 25) Ang Kristohanong mga tigom maoy malipayong mga okasyon aron imong simbahon ang Diyos sa paagi nga iyang giuyonan. (Salmo 22:22; 122:1) Sa maong mga tigom, adunay “pagdinasigay” taliwala sa matinumanong mga Kristohanon.
19. Nganong hinungdanon nga ikaw makigsulti sa uban bahin sa mga butang nga imong nakat-onan gikan sa Bibliya?
19 Ang laing paagi nga ikaw mahimong mobarog dapig sa matuod nga pagsimba mao ang pagpakigsulti sa uban bahin sa mga butang nga imong nakat-onan gikan sa pagtuon sa Bibliya uban sa mga Saksi ni Jehova. Daghang tawo ang tinuod nga “nagapanghupaw ug nagaagulo” tungod sa pagkadaotan nga nagakahitabo sa kalibotan karon. (Ezequiel 9:4) Tingali may pipila ka tawo nga imong nailhan nga mibati niana. Nganong dili makigsulti kanila bahin sa imong gipasukad-sa-Bibliya nga paglaom sa umaabot? Samtang makig-uban ka sa matuod nga mga Kristohanon ug makigsulti sa uban bahin sa kahibulongang mga kamatuoran sa Bibliya nga imong nakat-onan, imong madiskobrehan nga inanayng mahanaw ang bisan unsang pangandoy sa mga kostumbre sa bakak nga pagsimba nga tingali nagpabilin pa sa imong kasingkasing. Magmasaligon nga ikaw magmalipayon gayod ug makadawat ug daghang panalangin kon ikaw mobarog dapig sa matuod nga pagsimba.
^ par. 9 Tan-awa ang Apendise, mga panid 221-2.
^ par. 9 Ang Saturnalia usa usab ka hinungdan sa pagkapili sa Disyembre 25. Ang maong pista gisaulog sa pagpasidungog sa Romanong diyos sa agrikultura sa Disyembre 17-24. Gihimo ang kombira, hudyaka, ug pagpangregalo panahon sa Saturnalia.
^ par. 10 Alang sa usa ka paghisgot kon unsay pag-isip sa matuod nga mga Kristohanon sa ubang popular nga mga pangilin, tan-awa ang Apendise, mga panid 222-3.


text:
Lucas 5Ang Pulong Sa Dios (APSD-CEB)
Gitawag ni Jesus ang Una Niyang mga Tinun-an
5 Usa niana ka adlaw nagtindog si Jesus sa daplin sa Linaw sa Genesaret. Midugok didto kaniya ang daghang mga tawo tungod kay gusto silang maminaw sa pulong sa Dios. 2 Didto sa lapyahan nakita ni Jesus ang duha ka sakayan. Nakakanaog na ang mga mangingisda aron sa paghugas sa ilang mga pukot. 3 Ang usa ka sakayan iya ni Simon. Gisakyan kini ni Jesus ug gihangyo niya si Simon nga itulod kini ug diotay palayo sa daplin. Milingkod si Jesus ug nagtudlo sa mga tawo.
4 Pagkahuman niya sa pagpanudlo, miingon siya kang Simon, “Pagpalawod kamo ug itaktak ninyo ang inyong mga pukot aron makakuha kamo ug mga isda.” 5 Miingon si Simon kang Jesus, “Magtutudlo, tibuok gabii kaming nangisda, apan wala gayod kamiy nakuha. Apan tungod kay miingon ka man nga itaktak ang pukot, itaktak nako kini.” 6 Mipalawod sila ug gitaktak nila ang ilang mga pukot. Daghan kaayo nga isda ang ilang nakuha ug hapit gani magisi ang ilang mga pukot. 7 Unya gikamay nila ang ilang mga kauban didto sa lain nga sakayan aron tabangan sila. Pag-abot sa ilang mga kauban gipuno nila ug isda ang duha ka sakayan, ug hapit sila malunod tungod sa kadaghan sa mga isda. 8 Sa pagkakita niini ni Simon Pedro, miluhod siya sa atubangan ni Jesus ug miingon, “Ginoo, pahilayo kanako tungod kay makasasala ako nga tawo.” 9 Tungod kay natingala gayod si Simon ug ang iyang mga kauban sa kadaghan sa isda nga ilang nakuha. 10 Natingala usab ang mga kasosyo ni Simon nga si Santiago ug si Juan nga mga anak ni Zebede. Unya miingon si Jesus kang Simon, “Ayaw kahadlok. Gikan karon dili na isda ang imong pangitaon kondili mga tawo aron maluwas sila.” 11 Sa dihang napadaplin na nila ang ilang mga sakayan, gibiyaan nila kining tanan ug misunod kang Jesus.
Giayo ni Jesus ang Sanglahon
12 Sa dihang didto si Jesus sa usa ka lungsod, may tawo didto nga ang lawas nalukop ug sangla. Pagkakita niya kang Jesus miduol siya ug mihapa nga nagpakilooy, “Ginoo, kon imong pagbuot, mahimo mo akong ayohon sa akong sangla aron maisip ako nga hinlo.” 13 Unya gihikap siya ni Jesus nga nagaingon, “Oo, buot ko. Mahinlo ka!” Ug diha-diha dayon nawala ang iyang sangla. 14 Pagkahuman gimandoan siya ni Jesus, “Ayaw kini isulti kang bisan kinsa; diretso hinuon sa pari ug pagpatan-aw kaniya. Unya paghalad sa halad nga gisugo ni Moises sa pagpamatuod sa mga tawo nga hinlo ka na.” 15 Apan bisan mao kadto ang gimando ngadto sa tawo, mikaylap gihapon ang balita mahitungod kang Jesus, ug nagpanon ang mga tawo nga nangabot sa pagpaminaw kaniya ug aron mamaayo ang ilang mga balatian. 16 Apan sa gihapon nagaadto si Jesus sa kamingawan ug nagaampo.
Giayo ni Jesus ang Paralitiko
17 Usa niana ka adlaw, samtang nagtudlo si Jesus, may mga Pariseo ug mga magtutudlo sa Kasugoan nga naglingkod duol kaniya. Kining mga tawhana naggikan sa nagkalain-laing dapit sa mga lungsod sa Galilea, Judea ug ingon man sa Jerusalem. Diha kang Jesus ang gahom sa Dios sa pag-ayo sa mga masakiton. 18 May mga tawo nga miabot nga nagdayong ug tawo nga paralitiko. Gipaningkamotan nila nga madala siya ngadto kang Jesus sa sulod sa balay. 19 Apan tungod sa kadaghan sa mga tawo dili gayod sila makasulod. Busa misaka sila sa atop sa balay ug gibangagan nila kini. Pagkahuman, gitunton nila ang paralitiko nga anaa sa iyang higdaanan didto sa atubangan ni Jesus. 20 Sa dihang nakita ni Jesus ang kadako sa ilang pagtuo, miingon siya sa paralitiko, “Higala, ang imong mga sala gipasaylo na.”
21 Ang mga Pariseo ug ang mga magtutudlo sa Kasugoan naghunahuna, “Kinsa ba kining tawhana nga nagapasipala sa Dios. Walay bisan kinsa nga makapasaylo sa mga sala kondili ang Dios lang.” 22 Nasayran ni Jesus ang ilang gihunahuna, busa miingon siya kanila, “Nganong nagahunahuna man kamo ug ingon niana? 23 Unsa man ang mas sayon, ang pag-ingon, ‘Gipasaylo na ang imong mga sala’, o ang pag-ingon, ‘Tindog ug lakaw’? 24 Karon pamatud-an ko kaninyo pinaagi sa akong pag-ayo niining paralitiko nga ako nga Anak sa Tawo may gahom dinhi sa yuta sa pagpasaylo sa mga sala.” Unya miingon siya sa paralitiko, “Tindog, dad-a ang imong higdaanan ug pauli!” 25 Diha-diha mitindog ang paralitiko diha sa ilang atubangan. Unya gidala niya ang iyang higdaanan ug mipauli nga nagdayeg sa Dios. 26 Natingala pag-ayo ang tanan nga mga tawo didto. Gidayeg nila ang Dios nga may kahadlok nga nagaingon, “Karong adlawa kahibulongan ang atong mga nakita.”
Gitawag ni Jesus si Levi
27 Human niadto, milakaw si Jesus ug nakita niya ang maniningil ug buhis nga si Levi nga nagalingkod sa dapit diin magbayad ug buhis. Miingon si Jesus kaniya, “Dali, uban kanako.” 28 Mitindog si Levi, gibiyaan niya ang tanan ug misunod kang Jesus.
29 Unya naghimo si Levi ug usa ka dakong kombira alang kang Jesus didto sa iyang balay. Daghang mga maniningil ug buhis ug uban pang mga tawo ang nakig-uban kanila sa pagpangaon. 30 Pagkakita niini sa mga Pariseo ug sa ilang kaubang mga magtutudlo sa Kasugoan mireklamo sila sa mga sumusunod ni Jesus. Miingon sila, “Nganong nakig-uban man kamo sa pagpangaon ug sa pag-inom sa mga maniningil ug buhis ug sa uban pa nga mga makasasala?” 31 Mitubag si Jesus kanila, “Ang tawo nga maayo ug panglawas wala magkinahanglan ug doktor, ang masakiton lang. 32 Wala ako moanhi aron sa pagtawag sa mga nagatuo nga sila matarong, kondili sa mga makasasala aron sila maghinulsol.”
Ang Pangutana Mahitungod sa Pagpuasa
33 May mga tawo didto nga miingon kang Jesus, “Ang mga sumusunod ni Juan ug ang mga sumusunod sa mga Pariseo kanunay nga nagpuasa ug nag-ampo, apan ang imong mga sumusunod nagsige lang ug kaon ug inom.” 34 Mitubag si Jesus kanila, “Mahimo ba diay nga dili pakan-on ang mga bisita sa kasal samtang kauban pa nila ang pamanhonon? Dili gayod. 35 Apan moabot ang panahon nga ang pamanhonon pagakuhaon gikan kanila, ug mao na unya kana ang ilang pagpuasa.”
36 Gisultihan pa gayod sila ni Jesus niini nga mga sambingay, “Walay magtabas ug bag-o nga bisti aron itapak sa daan nga bisti. Kon himuon niya kini gawas nga magisi ang bag-o, ang iyang gitapak dili mobagay sa daan nga bisti. 37 Wala usay magsulod ug bag-ong bino sa daan nga sudlanan nga panit, kay mabuskag ang sudlanan ug mausik ang bino, ug ang sudlanan dili na mapuslan. 38 Hinuon, kinahanglan gayod nga ang bag-o nga bino adto isulod sa bag-o nga sudlanan nga panit.” 39 Midugang si Jesus sa usa pa ka sambingay, “Walay tawo nga naanad na sa daan nga bino nga mangandoy ug bag-o, tungod kay alang kaniya, mas lami ang daan.”


text:
Arangkada for June 8, 2007
SENTRO SA LOTTO
Ang bugtong nahibaw-an sa Philippine Charity Sweepstakes Office (PCSO) mahitungod sa mananaog sa P126.8 milyones sa bola sa lotto karong semanaha mao nga napalit niya ang tiket gikan sa outlet sa F. Ramos St. sa Dakbayan sa Sugbo. Pulos na lang mga istorya nga di matino ang ubang gisumpay nga kasayuran mahitungod sa labing bag-ong multi-milyonaryo sa Pilipinas—nga taga Guadalupe siya, nga 30 anyos pa, nga lalaki, nga inhinyero, ug nga silingan rang Cebu City Mayor Tomas Osmena.
Kay wa may bisan gamayng kasayuran mahitungod sa mananaog nga nahimutang sa tiket, mahimo sab nga di siya Sugbuanon kay nakahapit lang sa Ramos (daghang nagpuyo sa boarding houses sa Ramos nga mga tinun-an o mga trabahante nga taga laing lalawigan), nga labaw nang di taga Guadalupe ni silingan sa mayor, nga 60 anyos na, nga babaye diay, ug nga di siya inhinyero.
-o0o-
Si Roberto Pio Cinco, ang tagduma sa lotto operations sa Sugbo, nitug-an sa DYAB Abante Bisaya nga makobra ug maggasto na lang sa mananaog ang iyang dakong daog apan mahimong sila dinhi sa Sugbo di lang gihapong kaila niya. Pipila sa higpit nga mga lagda sa seguridad aron pagtino nga luwas ang mga mananaog sa lotto gikan sa mga kriminal ug mga mapahimuslanon:
· Patalikdon sila sa pagkuha sa hulagway sa ilang pagdawat sa dagko nilang premyo gikan ni PCSO Chairman Serge Valencia; ug
· Ang tseke nga ilang madawat mahimong idiretso og deposito sa sanga sa Land Bank of the Philippines nga naa ra sab mahimutang sa sud sa samang building ug busa nay bisan gamayng risgo inig gawas nila.
Maong nitambag si Cinco sa mananaog karong
semanaha, ma-Sugbuanon man siya o dili, ug sa umaabot nga mga mananaog sa lotto nga di na sila kinahanglang magda pa og police escorts o bodyguards sa ilang pagkobra. Kay madugangan lang hinuon ang ilang hataganan og balato.
-o0o-
Si Cinco niluwat sa mosunod nga mga katin-awan nganong dako kaayong halin sa lotto dinhi sa Sugbo kon itandi sa ubang bahin sa nasud:
· Ang Sugbo maoy sentro sa minilyon ka mga dumuduong—magpapatigayon, mamumuo, tinun-an o turista—gikan sa nagkalainlaing mga lalawigan sa Kabisay-an ug Mindanao;
· Kay sentro man sa patigayon sa Kabisay-an ug Mindanao, mas daghang kuwarta ang magbinayloay dinhi sa Sugbo; ug
· Ang mga Sugbuanon mahigugmaon sa pagpamasin sama sa derby, sweepstakes ug bisan na gani sa ilegal nga mga sugal sama sa tigbakay.
Si Engr. Nigel Paul Villarete, Development ug Planning
Officer sa Dakbayan sa Sugbo, dunay laing pangagpas: Mas dako ang halin sa lotto dinhi kay nagpabiling luwas ang Sugbo gikan sa jueteng ug last two ug inanay na gyong napapas ang karaang kabuang sa masiao. [30] leo_lastimosa@abs-cbn.com


text:
Job 3Ang Pulong Sang Dios (HLGN)
Naghambal si Job
3 Sang ulihi naghambal si Job kag ginpakamalaot niya ang adlaw sang iya pagkatawo. 2 Nagsiling siya, 3 “Ginapakamalaot ko ang adlaw sang akon pagkatawo. 4 Nangin madulom kuntani ina nga adlaw kag wala na ginsilakan pa sang adlaw. Wala na kuntani ina gindumdom pa sang Dios nga ara sa langit. 5 Natabunan na lang kuntani ina sang kadulom ukon sang madamol nga gal-om, kag ginlikupan na lang kuntani sang kadulom ang iya kasanag. 6 Nangin madulom gid kuntani ina nga gab-i sang akon pagkatawo, kag wala na lang kuntani ina ginlakip sa kalendaryo. 7 Wala na kuntani ako matawo sa sina nga gab-i, kag wala na kuntani sing may nagkinalipay sadto nga tion. 8 Kabay pa nga pakamalauton ina nga gab-i sang mga manugpakamalaot nga kahibalo magpukaw sa dragon nga Leviatan. 9 Wala na kuntani magsiga ang kabugwason sang sina nga adlaw, kag wala na kuntani mag-aga. 10 Ginapakamalaot ko ina nga adlaw kay wala niya ginpunggan ang akon pagkatawo agod indi ko maeksperiensyahan ini nga mga kalisod.
11 “Maayo pa kuntani nga napatay na lang ako sa tiyan sang akon iloy. 12 Ngaa bala ginsabak pa ako sang akon iloy kag ginpatiti? 13 Kon napatay lang ako sadto, malinong na kuntani ako subong, nga nagakatulog kag nagapahuway 14 upod sa mga hari kag mga pangulo sang kalibutan nga nagpatindog sang mga palasyo nga guba na subong. 15 Nagapahuway man kuntani ako upod sa mga manugdumala nga ang ila mga balay puno sang bulawan kag pilak. 16 Maayo pa kuntani nga pareho na lang ako sang mga bata nga napatay sa ila pagkatawo kag ginlubong, nga wala na makakita sang kasanag. 17 Didto sa lugar sang mga patay, ang mga malaot wala na nagahimo sing malain kag ang mga kapoy nagapahuway na. 18 Kag didto, ang mga bihag nagapatawhay-tawhay na kag indi na nila mabatian ang singgit sang mga tawo nga nagapilit sa ila sa pag-obra. 19 Ang tanan nga klase sang tawo ato didto, bantog man ukon indi. Kag ang mga ulipon hilway na didto sa ila mga agalon.
20 “Ngaa ginatugutan pa nga mabuhi ang tawo nga nagaantos kag nagasakit ang ila buot? 21 Nagahandom sila nga mapatay, pero wala sila mapatay. Ginapangita nila ang kamatayon nga sobra pa sa pagpangita sang tawo sang manggad nga natago. 22 Malipayon lang sila kon patay na sila kag malubong na. 23 Ngaa ginatugutan pa nga mabuhi ang tawo nga wala man lang siya kahibalo sang iya dangatan? Ginbuot sang Dios nga indi niya mahibaluan ang iya palaabuton. 24 Indi ako makakaon sa sobra nga pagpangasubo, kag wala nagauntat ang akon pag-ugayong. 25 Ang ginakahadlukan ko natabo sa akon. 26 Wala ako sing kalinong kag katawhayan. Kag wala ako sing kapahuwayan kundi kagamo lang.”


text:
Lucas 8Ang Pulong Sa Dios (APSD-CEB)
Ang mga Babaye nga Nagtabang kang Jesus
8 Pagkahuman niadto, milibot si Jesus sa mga lungsod ug mga baryo ug nagwali sa Maayong Balita mahitungod sa paghari sa Dios. Uban kaniya ang dose ka mga apostoles, 2 ug ang pipila sa mga babaye nga iyang giayo gikan sa mga daotang espiritu ug mga sakit. Ang usa kanila mao si Maria nga taga-Magdala nga kanhi may pito ka daotang espiritu nga gipapahawa gikan kaniya. 3 Uban usab kanila mao si Juana nga asawa ni Chuza nga mao ang sinaligan ni Herodes sa iyang palasyo. Mikuyog usab si Susana ug daghan pang kababayen-an. Kini nga mga babaye maoy nagahatag sa mga kinahanglanon nila ni Jesus gikan sa ilang katigayonan.
Ang Sambingay Mahitungod sa Tigsabwag
4 Daghang mga tawo nga gikan sa mga kalungsoran ang nagsige pag pangabot ug nagpundok didto kang Jesus. Gisultihan sila ni Jesus niini nga sambingay:
5 “May usa ka mag-uuma nga nagsabwag ug binhi. Sa iyang pagsabwag, nasabwag ang uban sa daplin sa dalan, ug natumban kini sa mga nangagi ug gituka sa mga langgam. 6 Ang uban nasabwag sa kabatoan. Miturok kini apan nalaya dayon tungod kay uga ang yuta. 7 Ang uban nasabwag sa yuta nga may tunokon nga mga sagbot, ug nagdungan pagtubo kining sagbot ug ang binhi. Busa sa wala madugay natabonan kini sa mga sagbot. 8 Ang uban nasabwag sa maayong yuta, mitubo ug namunga ug daghan.” Mipadayon pagsulti si Jesus kanila, “Kamo nga nagapaminaw, kinahanglan sabton gayod ninyo kining inyong nadungog.”
Ang Katuyoan sa mga Sambingay
9 Gipangutana siya sa iyang mga sumusunod kon unsa ang kahulogan sa maong sambingay. 10 Mitubag siya, “Ang mga tinago mahitungod sa paghari sa Dios gisulti kaninyo sa pamaagi nga masabtan ninyo, apan ngadto sa uban gisulti kini pinaagi sa mga sambingay aron nga ‘bisan magtan-aw sila dili sila makakita, ug bisan maminaw sila dili sila makasabot.’”
Gipasabot ni Jesus ang Sambingay Mahitungod sa Tigsabwag
11 Unya gipasabot ni Jesus ang kahulogan sa sambingay. Miingon siya, “Ang binhi mao ang pulong sa Dios. 12 Ang daplin sa dalan nga nasabwagan ug binhi mao ang mga tawo nga nakadungog sa pulong sa Dios, apan miabot si Satanas ug gikuha niya ang pulong sa Dios sa ilang kasingkasing, aron dili sila motuo ug maluwas. 13 Ang kabatoan nga nasabwagan ug binhi mao ang mga tawo nga nakadungog ug midawat sa pulong sa Dios nga may kalipay. Apan kini dili kinasingkasing, busa wala molungtad ang ilang pagtuo. Pag-abot sa mga pagsulay mitalikod dayon sila. 14 Ang yuta nga may tunokon nga mga sagbot nga nasabwagan ug binhi mao ang mga tawo nga nakadungog sa pulong sa Dios. Apan ang ilang mga kabalaka, ang ilang mga kabtangan, ug ang mga kahilayan niining kalibotan nahimong babag sa ilang pagsunod sa kabubut-on sa Dios alang kanila. 15 Apan ang maayo nga yuta nga nasabwagan ug binhi mao ang mga tawo nga nakadungog sa pulong sa Dios, ug gitipigan nila kini sa ilang hinlo ug matinud-anon nga kasingkasing ug naninguha sila sa pagtuman niini.”
Ang Sambingay Mahitungod sa Suga
16 Miingon pa gayod si Jesus, “Walay magdagkot ug suga ug unya takloban lang dayon ug kolon o ibutang lang ilalom sa katre. Ibutang hinuon niya kini sa tungtonganan aron mahayagan ang mga tawo nga mosulod sa balay. 17 Mao kana nga wala gayoy tinago nga dili mogawas sa kaulahian, ug walay tinagoan mahitungod sa paghari sa Dios nga dili mahibaloan ug madayag.
18 “Busa paminaw kamo pag-ayo kanako, tungod kay ang tawo nga may pagsabot sa kamatuoran hatagan pa gayod. Apan ang tawo nga walay pagsabot sa kamatuoran, bisan ang gamay nga iyang nasabtan kuhaon pa kaniya.”
Ang Inahan ug ang mga Igsoon ni Jesus
19 Unya miabot ang inahan ug ang mga igsoon ni Jesus. Tungod sa kadaghan sa mga tawo dili sila makaduol kaniya. 20 Busa may miingon kang Jesus, “Ang imong inahan ug mga igsoon nagtindog didto sa gawas. Buot silang makigkita kanimo.” 21 Apan miingon si Jesus kanila, “Ang akong inahan ug mga igsoon mao kadtong nagapaminaw ug nagatuman sa pulong sa Dios.”
Gipahunong ni Jesus ang Kusog nga Hangin ug Balod
22 Usa ka adlaw niana misakay si Jesus ug ang iyang mga sumusunod sa sakayan. Miingon siya kanila, “Tana, motabok kita sa linaw.” Ug migikan sila. 23 Samtang naglawig sila nakatulog si Jesus. Kalit lang nga mikusog ang hangin ug misulod na ang tubig sa ilang sakayan. Namiligro ang ilang kahimtang. 24 Busa giduol nila si Jesus ug gipukaw, “Magtutudlo! Magtutudlo! Malunod na kita!” Mibangon si Jesus ug gimandoan niya ang hangin ug ang mga balod nga mohunong. Ug diha-diha milinaw. 25 Unya miingon si Jesus sa iyang mga sumusunod, “Hain na man ang inyong pagtuo?” Natingala gayod ang iyang mga sumusunod ug nahadlok. Miingon sila sa usag usa, “Kinsa gayod kaha kini, nga bisan gani ang hangin ug mga balod gimandoan niya ug mituman kaniya?”
Giayo ni Jesus ang Tawo nga Gigamhan sa mga Daotang Espiritu
26 Nagpadayon sila paglawig hangtod nga nakaabot sila sa dapit sa mga Gerasenhon atbang sa Galilea. 27 Sa pagkawas ni Jesus, gisugat siya sa usa ka tawo nga gisudlan sa mga daotang espiritu. Kini nga tawo kanunayng hubo ug wala na mopauli sa iyang balay nga anaa sa lungsod. Didto siya magkanunayan sa mga langub nga lubnganan. 28 Pagkakita niya kang Jesus misinggit siya ug miluhod sa iyang atubangan. Unya misulti siya sa makusog nga tingog, “Jesus, Anak sa Dios nga labaw sa tanan, unsay imong labot kanako? Nagapakilooy ako kanimo nga dili mo ako silotan.” 29 Gisulti niya kini tungod kay gimandoan na ni Jesus ang daotang espiritu nga mogawas kaniya. Dugay na siya nga gigamhan sa daotang espiritu, ug bisan gikadenahan na sa mga tawo ang iyang mga kamot ug tiil ug binantayan pa siya, gipamugto lang niya kini, ug gidala siya sa daotang espiritu didto sa dapit nga awaaw. 30 Gipangutana siya ni Jesus, “Unsay imong ngalan?” Mitubag siya, “Ako si Panon.” Mao kana ang iyang gitubag tungod kay daghan ang mga daotang espiritu nga misulod kaniya. 31 Ug nagpakilooy ang mga daotang espiritu nga dili sila abugon ngadto sa kinahiladman sa yuta diin didto sila silotan.
32 Duol didto, may daghang mga baboy nga nangungad sa bakilid. Nagpakilooy kang Jesus ang mga daotang espiritu nga tugotan sila nga mosulod sa mga baboy. Ug gitugotan sila ni Jesus. 33 Busa migawas ang mga daotang espiritu gikan sa tawo ug misulod sila sa mga baboy. Unya mihaguros sa pagpanagan ang mga baboy padulhog sa bakilid diretso sa linaw ug nangalumos.
34 Sa dihang nakita sa mga nag-atiman sa mga baboy ang nahitabo, nanagan sila, ug gisulti nila kini sa mga tawo sa lungsod ug sa kaumahan. 35 Busa miadto ang mga tawo kang Jesus aron tan-awon ang nahitabo. Sa pag-abot nila didto nakita nila ang tawo nga kaniadto gigamhan sa mga daotang espiritu nga nagalingkod sa tiilan ni Jesus nga may bisti na ug maayo nag pangisip. Busa nangahadlok sila. 36 Ang mga nakakita sa nahitabo misulti sa mga tawo kon giunsa pag-ayo ang tawo nga gigamhan kaniadto sa mga daotang espiritu. 37 Unya ang tanang mga Gerasenhon ug ang mga tawo nga nagpuyo sa ilang palibot mihangyo kang Jesus nga mopahawa siya didto sa ilang dapit, tungod kay dako gayod ang ilang kahadlok. Busa misakay si Jesus sa sakayan ug mibalik sa iyang gigikanan. 38 Ang tawo nga gigamhan kaniadto sa mga daotang espiritu nagpakilooy kang Jesus nga mouban kaniya. Apan miingon si Jesus kaniya, 39 “Pauli na sa inyo ug isulti ang mga gihimo sa Dios kanimo.” Busa mipauli ang tawo, ug gisugilon niya sa tibuok lungsod ang tanang gihimo ni Jesus kaniya.
Ang Batang Babaye ni Jairus ug ang Babaye nga Nagdugo-dugo
40 Sa pagdunggo ni Jesus balik sa pikas sa linaw, nalipay gayod ang mga tawo sa pag-abiabi kaniya tungod kay silang tanan nagpaabot kaniya. 41 Pagkataudtaod may miabot nga tawo nga ang iyang ngalan si Jairus. Tigdumala siya sa simbahan sa mga Judio. Sa pagduol niya kang Jesus miluhod siya ug nagpakilooy nga moadto si Jesus didto sa iyang balay 42 tungod kay himalatyon na ang iyang bugtong anak. Kining iyang anak nga babaye nag-edad ug 12 ka tuig. Sa dihang nagpadulong sila si Jesus sa balay ni Jairus nagdasok ang daghang mga tawo libot kaniya. 43 May babaye didto nga nagdugo-dugo sulod na sa 12 ka tuig. [Nagasto na niya ang tanan niyang katigayonan sa pagpatambal.] Apan wala gayoy nakaayo kaniya. 44 Miadto siya sa likod ni Jesus. Unya gihikap niya ang sidsid sa bisti ni Jesus, ug diha-diha mihunong ang iyang pagdugo-dugo. 45 Unya miingon si Jesus, “Kinsa ang mihikap kanako?” Tanan sila misulti nga wala sila mohikap kaniya. Busa miingon si Pedro, “Ginoo, daghan ang mga tawo nga nagadasok palibot kanimo, nganong nangutana ka pa man kon kinsa ang mihikap kanimo?” 46 Apan mitubag si Jesus, “May mihikap gayod kanako, tungod kay gibati ko nga may gahom nga migawas gikan kanako.” 47 Sa dihang namatikdan sa babaye nga nahibaloan ni Jesus ang iyang gihimo, miduol siya nga nagkurog ug miluhod kang Jesus. Sa atubangan sa tanan gisulti niya kang Jesus kon nganong gihikap niya siya ug kon giunsa nga naayo siya dayon. 48 Miingon si Jesus kaniya, “Anak, ang imong pagtuo maoy nakapaayo kanimo. Sige, pauli nga malinawon.”
49 Samtang nagsulti pa siya sa babaye may miabot gikan sa balay ni Jairus nga nag-ingon, “Patay na ang imong anak. Ayaw na lang samoka ang magtutudlo.” 50 Apan pagkadungog niini ni Jesus miingon siya kang Jairus, “Ayaw kahadlok, tuo lang ug mamaayo siya.” 51 Pag-abot nila sa balay ni Jairus wala niya tugoti ang uban nga mokuyog kaniya ngadto sa sulod gawas lang kanila ni Pedro, Juan, ug Santiago, ug sa amahan ug inahan sa bata. 52 Nagminatay ug hilak ang mga tawo didto. Busa miingon si Jesus kanila, “Ayaw kamo paghilak, tungod kay wala mamatay ang bata kondili natulog lang siya.” 53 Gikataw-an nila si Jesus tungod kay nahibalo sila nga patay na gayod ang bata. 54 Miduol si Jesus sa bata ug gikuptan niya ang kamot niini ug miingon, “Bangon Inday!” 55 Ug diha-diha mibalik ang espiritu niini ug mibangon dayon kini. Misugo si Jesus nga pakan-on ang bata. 56 Natingala gayod ang iyang mga ginikanan, apan gimandoan sila ni Jesus nga dili gayod isulti kang bisan kinsa ang nahitabo.


text: 12 Hinumdomi, karon, ang imong Dakong Maglalalang+ sa mga adlaw sa imong pagkabatan-on,+ sa dili pa moabot ang malisod nga mga adlaw,+ o modangat ang mga tuig sa dihang ikaw moingon: “Ako walay kalipay niini”;+2 sa dili pa ang adlaw ug ang kahayag ug ang bulan ug ang mga bituon mongitngit,+ ug ang mga panganod mobalik, ug human niana ang pagbundak sa ulan;3 sa adlaw sa dihang ang mga magbalantay sa balay+ mangurog, ug ang mga lalaking kusgan mangapiko,+ ug ang mga babayeng naggaling+ manghunong sa pagtrabaho tungod kay sila diyutay na, ug ang mga babayeng nanambo sa mga bentana+ mangitngitan;4 ug ang mga pultahan didto sa kadalanan masirhan na,+ sa dihang ang tingog sa galingan mohinay,+ ug mobangon ang usa ka tawo tungod sa tingog sa usa ka langgam, ug mohinay ang tingog sa tanang anak nga babaye sa honi.+5 Dugang pa, sila mangahadlok lamang gani sa kon unsay hataas, ug adunay mga kalisang sa dalan. Ug ang kahoyng almendras mamulak,+ ug ang apan-apan magsaguyod, ug ang bunga sa alkapara mobusikad, tungod kay ang tawo maglakaw ngadto sa iyang dumalayong pinuy-anan+ ug ang mga nagminatay maglakaw libot sa dalan;+6 sa dili pa mabugto ang pisi nga plata, ug mabuak ang panaksang bulawan,+ ug magupok ang banga sa tubod, ug madugmok ang moton sa atabay.7 Unya ang abog mobalik sa yuta+ ingon sa kaniadto ug ang espiritu+ mobalik sa matuod nga Diyos+ nga maoy naghatag niini.+8 “Pagkadakong kakawangan!” miingon ang magtitigom,+ “Ang tanan kakawangan.”+9 Ug gawas pa nga ang magtitigom nahimong maalamon,+ siya nagpadayon usab sa pagtudlo sa katawhan ug kahibalo,+ ug siya namalandong ug naghimog bug-os nga pagsusi,+ aron iyang mahan-ay ang daghang panultihon.+10 Gitinguha sa magtitigom nga makaplagan ang makapahimuot nga mga pulong+ ug ang pagsulat sa hustong mga pulong sa kamatuoran.+11 Ang mga pulong sa mga maalamon sama sa mga igtutugsok sa baka,+ ug ingon sa mga lansang nga gipadulot+ kadtong mga nagtigom sa mga tudling-pulong; kini sila gihatag gikan sa usa ka magbalantay.+12 Mahitungod sa bisan unsang butang gawas niini, anak ko, tagda ang pasidaan: Sa paghimog daghang basahon walay kataposan, ug ang hilabihan nga kasibot alang niini makapabudlay sa unod.+13 Kini ang kataposan sa butang, ang tanan nadungog na: Kahadloki ang matuod nga Diyos+ ug tumana ang iyang mga sugo.+ Kay kini mao ang tibuok nga obligasyon sa tawo.14 Kay pagadad-on sa matuod nga Diyos ang tanang matang sa buhat ngadto sa paghukom maylabot sa tagsatagsa ka tinagong butang, maayo man kini o daotan.+


text:
KAPITULO 14
Siya Nakakat-og Leksiyon sa Pagkamaluluy-on
1. Unsang matanga sa panaw ang hapit nang sugdan ni Jonas, ug unsay iyang pagbati sa iyang destinasyon?
SI Jonas dakog panahon sa pagpamalandong. Hapit na niyang sugdan ang usa ka panaw nga kapig 800 kilometros, nga dangtag mga usa ka bulan, o kaha mas dugay pa. Apan sa dili pa, kinahanglan una siyang mopili kon manglaktod ba siya o moagi sa usa ka taas apan luwas nga ruta agi sa kawalogan ug kabukiran. Kinahanglan niyang tadlason ang halapad nga Desyerto sa Sirya, nga motabok sa mga suba sama sa dakong Euprates, ug mangitag kasak-an sa magabii diha sa langyawng mga lungsod ug baryo sa Sirya, Mesopotamia, ug Asirya. Paglabay sa mga adlaw, siya naghunahuna sa iyang gikahadlokang destinasyon, ug siya nagkaduol na sa maong siyudad—ang Nineve.
2. Sa unsang paagi nakakat-on si Jonas nga dili na siya makaatras sa iyang buluhaton?
2 Usa ka butang ang tinong nahibaloan ni Jonas: Dili na siya makaatras sa maong buluhaton. Iya na kanang gisulayan kaniadto. Ingon sa gipakita sa nag-unang kapitulo, si Jehova mapailobong nagtudlo kaniya pinaagig kusog nga bagyo sa dagat ug milagrosong nagluwas kaniya pinaagig dakong isda. Tulo ka adlaw sa ulahi, si Jonas gisuka sa isda diha sa baybayon. Kay nahingangha sa nahitabo, si Jonas nahimong mas masinugtanon ug mapainubsanon.—Jonas, kap. 1, 2.
3. Unsang hiyas ang gipakita ni Jehova kang Jonas, apan unsang pangutana ang motungha?
3 Sa dihang gisugo ni Jehova si Jonas sa pag-adto sa Nineve sa ikaduhang higayon, ang manalagna mituman dayon ug gisugdan ang usa ka taas nga panaw pasidlakan. (Basaha ang Jonas 3:1-3.) Apan, bug-os ba siyang nabag-o sa pagdisiplina ni Jehova kaniya? Pananglitan, si Jehova nagpakita kaniyag kaluoy, nga nagluwas kaniya gikan sa pagkalumos, wala magsilot kaniya, ug naghatag niyag laing kahigayonan sa paghimo sa iyang buluhaton. Human niining tanan, nakakat-on ba si Jonas sa pagpakitag kaluoy? Ang pagkamaluluy-on sagad lisod makat-onan sa mga tawong dili hingpit. Atong tan-awon kon unsay atong makat-onan sa kasinatian ni Jonas.
Usa ka Mensahe sa Kalaglagan ug ang Wala-Damhang Sanong
4, 5. Nganong gitawag ni Jehova ang Nineve ug “dakong siyudad,” ug unsay gitudlo niana bahin kaniya?
4 Ang panglantaw ni Jonas sa Nineve dili sama sa iya ni Jehova. Atong mabasa: “Karon ang Nineve maoy usa ka siyudad nga dako sa Diyos.” (Jon. 3:3) Tulo ka higayon diha sa basahon ni Jonas nga si Jehova naghisgot sa “Nineve nga dakong siyudad.” (Jon. 1:2; 3:2; 4:11) Nganong kining siyudara dako, o bililhon, kang Jehova?
5 Ang Nineve maoy usa ka karaang dapit, nga lakip sa unang mga siyudad nga gitukod ni Nimrod human sa Lunop. Kini maoy usa ka dakong siyudad, nga lagmit gilangkobag daghang siyudad, nga dangtag tulo ka adlaw kon baktason gikan sa usa ka tumoy ngadto sa pikas tumoy. (Gen. 10:11; Jon. 3:3) Dayag nga ang Nineve dunay dagko ug nindot nga mga templo, lig-ong mga paril, ug mga bilding. Apan dili kini ang gipabilhan ni Jehova nga Diyos sa maong siyudad. Ang mga tawo didto ang hinungdanon kaniya. Niadtong panahona, daghan ang molupyo sa Nineve. Bisan sa pagkadaotan sa mga tawo, si Jehova nahangawa kanila. Iyang gipabilhan ang kinabuhi sa matag usa ug naglaom siya nga sila maghinulsol ug maghimog matarong.
6. (a) Nganong lagmit nahadlok si Jonas sa Nineve? (Tan-awa usab ang footnote.) (b) Unsay atong makat-onan kang Jonas maylabot sa iyang buluhatong pagsangyaw?
6 Pag-abot ni Jonas sa Nineve, lagmit misamot pa ang iyang kahadlok tungod sa kadaghan sa mga tawo didto, nga kapig 120,000. * Usa ka adlaw siyang mipanaw hangtod nakaabot siya sa sentro sa siyudad, tingali aron mangitag haom nga dapit sa pagpahayag sa iyang mensahe. Giunsa kaha niya pagpakig-estorya niining mga tawhana? Makamao ba siya sa pinulongan sa mga Asiryano? O milagroso ba siyang gihatagan ni Jehova ug katakos sa pagsulti niana? Wala kita mahibalo. Posible usab nga gipahayag ni Jonas ang maong mensahe sa iyang pinulongang Hebreohanon ug naggamit siyag maghuhubad sa pagpahayag niana ngadto sa mga taga-Nineve. Bisan unsa pa man, ang iyang mensahe prangka ug dili makapahimuot sa mga tawo: “Kap-atan ka adlaw na lamang, ug ang Nineve pagalaglagon.” (Jon. 3:4) Siya nagsulti nga maisogon ug makanunayon. Sa pagbuhat sa ingon, siya nagpakitag talagsaong kaisog ug pagtuo, mga hiyas nga gikinahanglan sa mga Kristohanon ilabina karon.
Ang mensahe ni Jonas prangka ug dili makapahimuot sa mga tawo
7, 8. (a) Unsay sanong sa mga tawo sa Nineve sa mensahe ni Jonas? (b) Unsay gibuhat sa hari sa Nineve agig sanong sa gipahayag ni Jonas?
7 Napukaw ang interes sa mga taga-Nineve sa mensahe ni Jonas. Lagmit nagdahom siya nga sila masuko ug dagmalan siya. Apan, lahi gayod ang nahitabo. Ang mga tawo nagpatalinghog kaniya! Mikaylap dayon ang iyang mensahe. Wala madugay, nabaniog na sa tibuok siyudad ang mensahe sa kalaglagan nga gitagna ni Jonas. (Basaha ang Jonas 3:5.) Ang tanan naghinulsol, adunahan ug kabos, lig-on ug maluyahon, batan-on ug tigulang. Sila nagpuasa. Wala madugay nahibaloan sa hari nga ang mga tawo naghinulsol.
8 Ang hari usab naghinulsol. Kay nahadlok sa Diyos, siya mitindog gikan sa iyang trono, naghukas sa iyang harianong besti, nagsul-ob ug sakong panapton nga sama sa gisul-ob sa iyang katawhan, ug gani siya usab “milingkod sa abo.” Uban sa iyang “mga kadagkoan,” o mga hamili, siya naghatag ug sugo nga ang pagpuasa nga gihimo sa mga tawo maoy usa na ka opisyal nga sugo. Iyang gimando nga ang tanan magsul-ob ug sakong panapton, lakip na ang mga binuhing hayop. * Siya mapainubsanong miangkon nga ang iyang katawhan daotan ug mapintason. Ang hari nagpahayag sa iyang paglaom nga ang matuod nga Diyos maluoy kanila, nga nag-ingon: “Basin pag mausab ang laraw sa Dios ug dili na siya masuko kanato ug dili kita mangamatay.”—Jon. 3:6-9, Ang Bag-ong Maayong Balita Biblia.
9. Unsay gikuwestiyon sa mga kritiko bahin sa mga taga-Nineve, apan nganong nasayod kita nga sayop sila?
9 Ang ubang kritiko nagkuwestiyon kay dali ra kaayo kunong nausab ang kasingkasing sa mga taga-Nineve. Apan, ang mga eskolar sa Bibliya nag-ingon nga ang maong mga buhat dili imposible sanglit mao kanay kostumbre sa mga tawo kaniadto nga ingon nianag kultura. Dugang pa, nahibalo kita nga sayop ang maong mga kritiko, kay si Jesu-Kristo mismo naghisgot sa paghinulsol sa mga taga-Nineve. (Basaha ang Mateo 12:41.) Nahibalo siya niana kay siya naglungtad sa langit ug nakita niya ang maong panghitabo. (Juan 8:57, 58) Ang tinuod mao, dili gayod kita angayng maghunahuna nga imposibleng maghinulsol ang mga tawo—bisag unsa pa sila ka daotan. Si Jehova lamang ang makabasa sa kasingkasing sa tawo.
Kalainan Tali sa Kaluoy sa Diyos ug sa Paghukom sa Tawo
10, 11. (a) Unsay sanong ni Jehova sa paghinulsol sa mga taga-Nineve? (b) Nganong makaseguro kita nga wala masayop si Jehova sa iyang gipahayag nga paghukom?
10 Unsay sanong ni Jehova sa paghinulsol sa mga taga-Nineve? Sa ulahi si Jonas misulat: “Nakita sa matuod nga Diyos ang ilang mga buhat, nga sila mitalikod sa ilang daotang dalan; ug mao nga ang matuod nga Diyos nagbasol sa katalagman nga iyang giingon nga ipahinabo kanila; ug kini wala niya ipahinabo.”—Jon. 3:10.
11 Nagpasabot ba kini nga nasayop si Jehova sa iyang gipahayag nga paghukom sa mga taga-Nineve? Wala gayod! Ang Bibliya nag-ingon nga hingpit ang hustisya ni Jehova. (Basaha ang Deuteronomio 32:4.) Nawala ang kasuko ni Jehova sa mga taga-Nineve. Iyang nakita nga nag-usab ang maong mga tawo ug nga dili na sila angayng silotan pa. Ang Diyos nagpakitag kaluoy kanila.
12, 13. (a) Sa unsang paagi gipakita ni Jehova nga siya makataronganon, mapailin-ilinon, ug maluluy-on? (b) Nganong dili bakak ang mensahe ni Jonas?
12 Si Jehova dili estrikto, walay kaluoy, o mabangis nga Diyos, nga maoy sagad nga paghulagway kaniya sa mga lider sa relihiyon. Sa kasukwahi, siya makataronganon, mapailin-ilinon, ug maluluy-on. Sa dili pa siya mosilot sa mga daotan, iya unang gamiton ang iyang mga alagad sa paghatag ug mga pasidaan, kay gusto niyang sila maghinulsol ug magbag-o, sama sa mga taga-Nineve. (Ezeq. 33:11) Gisultihan ni Jehova ang iyang manalagna nga si Jeremias: “Sa bisan unsang gutlo nga ako mosulti batok sa usa ka nasod ug batok sa usa ka gingharian aron sa pagluka niini ug sa pagtumpag niini ug sa paglaglag niini, ug kanang nasora mobiya gayod sa iyang pagkadaotan nga batok niana ako misulti, akong pagabasolan usab ang katalagman nga akong gihunahunang ipahamtang niana.”—Jer. 18:7, 8.
Ang Diyos malipay sa pagkakita sa mga daotan nga maghinulsol ug mag-usab sa ilang binuhatan, sama sa gihimo sa mga taga-Nineve
13 Bakak ba ang mensahe nga giwali ni Jonas? Dili; nagtuman kini sa katuyoan sa Diyos nga mao ang pagpasidaan sa mga tawo. Gipahayag ang maong pasidaan tungod sa daotang binuhatan sa mga taga-Nineve, apan sila nagbag-o. Kon ang mga taga-Nineve mobalik sa ilang daotang binuhatan, laglagon gayod sila sa Diyos. Mao nay nahitabo sa ulahi.—Sof. 2:13-15.
14. Unsay reaksiyon ni Jonas sa kaluoy nga gipakita ni Jehova sa Nineve?
14 Unsay reaksiyon ni Jonas dihang wala laglaga sa Diyos ang Nineve sa takna nga iyang gidahom? Atong mabasa: “Apan, alang kang Jonas kadto dili gayod makapahimuot, ug siya nanginit sa kasuko.” (Jon. 4:1) Gani, daw gitul-id pa niya ang Diyos diha sa iyang pag-ampo! Siya miingon nga mas maayo pang nagpabilin na lang siya sa iyang pinuy-anan, kay nahibalo na siyang daan nga dili laglagon ni Jehova ang Nineve. Gihimo pa gani niya kining rason kon nganong mikalagiw siya ngadto sa Tarsis. Dayon siya miingon nga mas maayo pang mamatay na lang siya.—Basaha ang Jonas 4:2, 3.
15. (a) Unsa tingaliy nakapaguol ug nakapasuko kang Jonas? (b) Sa unsang paagi nakiglabot si Jehova sa iyang nagmagul-anong manalagna?
15 Unsay nakapasuko kang Jonas? Wala kita masayod kon unsay naa sa iyang hunahuna, apan nahibalo kita nga siya nagpahayag ug kalaglagan sa tanang tawo sa Nineve. Sila mituo kaniya. Ug karon, walay nahitabong kalaglagan. Nahadlok ba siyang biaybiayon, nga tawgon ug bakakong manalagna? Bisan unsa pa man, siya wala gayod malipay sa paghinulsol sa mga tawo o sa kaluoy nga gipakita ni Jehova. Hinuon, siya naglagot, naluoy sa kaugalingon, ug natandog ang iyang garbo. Apan, dayag nga may nakita gihapong maayo ang maluluy-ong Diyos sa nagmagul-anong si Jonas. Imbes silotan si Jonas tungod sa kawalay-pagtahod, si Jehova malulotong nangutana kaniya: “Angay ka ba nga manginit sa kasuko?” (Jon. 4:4) Mitubag ba si Jonas? Ang Bibliya walay gisulti bahin niini.
16. Sa unsang mga kahimtang nga ang pipila tingali lahig panglantaw sa Diyos, ug unsang leksiyon ang atong makat-onan sa kasinatian ni Jonas?
16 Sayon rang hukman si Jonas tungod sa iyang panggawi, apan angay natong hinumdoman nga ang dili-hingpit nga mga tawo sagad lahig panglantaw sa Diyos. Ang pipila maghunahuna tingali nga angay untang pugngan ni Jehova ang usa ka trahedya o patyon dayon ang daotan, o kaha sa una pa niya gilaglag kining sistemaha sa mga butang. Ang kasinatian ni Jonas magpahinumdom nato nga kon ang atong panglantaw lahi sa iya ni Jehova, ang atong panglantaw ang angayng bag-ohon—dili ang Iyaha.
Kon Giunsa Pagtul-id ni Jehova si Jonas
17, 18. (a) Unsay gibuhat ni Jonas human mobiya sa Nineve? (b) Unsay epekto kang Jonas sa mga milagro ni Jehova maylabot sa tabayag?
17 Ang magul-anong propeta mibiya sa Nineve, apan wala siya mouli sa iyang pinuy-anan. Hinunoa, siya mibiyahe pasidlakan, diin may mga bukid nga nag-umbaw sa Nineve. Siya naghimog balongbalong ug mipahulay didto samtang nagtan-aw ug nagpaabot sa mahitabo sa Nineve. Lagmit naglaom pa gihapon siya nga makita ang kalaglagan sa maong siyudad. Giunsa pagtul-id ni Jehova kining dili-mapinasayloong tawo?
18 Pagkagabii niana, si Jehova nagpatubo ug tabayag. Pagmata ni Jonas iyang nakita kining labong nga tanom, nga may dagkong dahon nga nakahatag ug mas dakong landong kay sa iyang balongbalong. Nalipay kaayo siya. “Si Jonas nagmaya sa hilabihan” tungod sa maong tanom, nga lagmit naghunahuna nga ang milagrosong pagtungha niini maoy ilhanan sa panalangin ug pag-uyon sa Diyos. Apan, dili lang ang paghatag ug landong o paghupay sa kasuko ni Jonas ang gusto ni Jehova nga mahitabo. Gusto niyang maabot ang kasingkasing ni Jonas. Busa ang Diyos naghimog dugang mga milagro. Iyang gigamit ang usa ka ulod aron kutkoton ang tanom ug malaya kini. Dayon, siya nagpadalag “mainit nga hangin sa sidlakan,” mao nga si Jonas “naluya pag-ayo” tungod sa kainit. Siya naguol na usab pag-ayo ug mituaw sa Diyos nga mas maayo pang mamatay na lang siya.—Jon. 4:6-8.
19, 20. Unsay gipatin-aw ni Jehova kang Jonas bahin sa tabayag?
19 Sa makausa pa, si Jehova nangutana na usab kang Jonas kon angay ba siyang masuko, niining tungora tungod sa kamatayon sa tabayag. Inay maghinulsol, gipakamatarong ni Jonas ang iyang kaugalingon, sa pag-ingon: “Angay nga ako manginit sa kasuko, bisan hangtod sa kamatayon.” Niining tungora si Jehova tin-awng nagtudlo kang Jonas ug usa ka leksiyon.—Jon. 4:9.
20 Ang Diyos nagpatin-aw kang Jonas, nga nag-ingong ang manalagna naguol sa pagkamatay sa usa lamang ka tanom nga mitubo lang sa usa ka gabii, nga dili gani si Jonas ang nagtanom o nagpatubo. Dayon ang Diyos miingon: “Sa akong bahin, dili ba diay ako masubo alang sa Nineve nga dakong siyudad, diin adunay kapin sa usa ka gatos ug kawhaan ka libo ka tawo nga wala mahibalo sa kalainan tali sa ilang tuong kamot ug sa ilang wala, gawas pa sa daghang binuhing hayop?”—Jon. 4:10, 11. *
21. (a) Unsang leksiyon ang gitudlo ni Jehova kang Jonas? (b) Sa unsang paagi ang asoy ni Jonas makatabang nato sa pagsusi pag-ayo sa atong kaugalingon?
21 Nasabtan ba nimo ang leksiyon? Si Jonas wala magbudlay sa pag-atiman sa maong tanom. Sa laing bahin, si Jehova mao ang Tuboran sa kinabuhi sa mga taga-Nineve ug ang nagtagana sa ilang panginahanglan, sama sa iyang pagtagana sa uban niyang mga linalang dinhi sa yuta. Nganong mas gipalabi man ni Jonas ang kinabuhi sa usa ka tanom kay sa kinabuhi sa 120,000 ka tawo, ug sa ilang binuhing mga hayop? Dili ba kaha kay ang iyang kaugalingon lang ang iyang gihunahuna? Naguol siya sa pagkamatay sa tanom kay nakahatag kini kaniyag kaayohan. Dili kaha ang iyang garbo, o ang tinguha nga mapamatud-ang husto ang iyang mensahe, mao ang hinungdan sa iyang kasuko maylabot sa Nineve? Ang asoy ni Jonas makatabang nato sa pagsusi pag-ayo sa atong kaugalingon. Kitang tanan may tendensiya nga maghunahuna lang sa kaugalingon. Mapasalamaton gayod kita nga si Jehova mapailobong nagtudlo kanato nga mahimong mas mahunahunaon, mas mabination, ug mas maluluy-on sa uban—sama kaniya!
22. (a) Nganong makaingon kita nga si Jonas nakakat-on gayod sa maalamong pagtudlo ni Jehova bahin sa kaluoy? (b) Unsang leksiyon ang angay natong makat-onan?
22 Ang pangutana mao, Nakakat-on bag leksiyon si Jonas sa iyang kasinatian? Ang iyang basahon natapos pinaagi sa usa ka pangutana ni Jehova, nga wala matubag. Ang pipila ka kritiko nag-ingon nga wala gayod kana tubaga ni Jonas. Apan, sa pagkatinuod, ang iya mismong basahon nagsilbing tubag. Gipakita sa ebidensiya nga si Jonas maoy nagsulat niana. Handurawa ang maong manalagna nga anaa sa iyang pinuy-anan samtang nagsulat niini nga asoy. Ato tingali siyang makita nga mas edaran, maalamon, ug mas mapainubsanon nga nagpanglingo samtang nagsulat sa iyang mga sayop, pagkamasinupakon, ug pagkadili-maluluy-on. Tin-awng si Jonas nakakat-on gayod sa maalamong pagtudlo ni Jehova. Siya nakakat-on nga magmaluluy-on. Kita ba usab?—Basaha ang Mateo 5:7.
^ par. 6 Gibanabana nga ang Samaria, ang kaulohan sa napulo-ka-tribong gingharian sa Israel, may mga 20,000 ngadto sa 30,000 ka molupyo sa adlaw ni Jonas—nga wala ray 25 porsiyento sa populasyon sa Nineve. Sa dihang ang Nineve mauswagon pa kaayo, lagmit kini ang kinadak-ang siyudad sa tibuok kalibotan.
^ par. 8 Daw dili katuohan ang maong hitabo, apan may nahitabo na nga susama niini sa karaang panahon. Ang Gregong historyano nga si Herodotus naghisgot nga ang karaang mga Persiano naguol pag-ayo sa kamatayon sa usa ka buotang heneral, ug ilang gilakip sa ilang kostumbre sa pagbangotan ang ilang mga hayop.
^ par. 20 Ang pag-ingon sa Diyos nga sila wala mahibalo sa kalainan tali sa ilang tuo ug sa ilang wala nagpasabot nga sila walay alamag sa mga balaod sa Diyos.


text:
MGA BATAN-ON NANGUTANA
Nganong Magsamad Ko sa Akong Lawas?
Unsa ang pagsamad sa lawas?
Ang pagsamad sa lawas maoy nabatasan, lisod pugngan nga pagpasakit sa lawas pinaagig hait nga mga gamit. Duna pay laing matang sa pagpasakit sa lawas, sama sa pagpaso, pagbun-og, o pagbunal. Kini nga artikulo naghisgot bahin lang sa pagsamad, apan ang mga prinsipyo nga gihisgotan niini aplikado sa tanang matang sa pagpasakit sa lawas.
Tan-awa kon nahibalo ka ba: Tinuod o Dili Tinuod.
Mga babaye lang ang magsamad sa lawas.
Ang pagsamad sa lawas supak sa sugo sa Bibliya nga mabasa diha sa Levitico 19:28, nga nag-ingon: “Dili ninyo samadsamaran ang inyong unod.”
Hustong tubag:
Dili Tinuod. Bisag mga babaye ang kadaghanang naghimo niini, may mga lalaki nga magsamad pod o magpasakit sa ilang lawas sa ubang paagi.
Dili Tinuod. Ang Levitico 19:28 nagtumong sa karaang paganong rituwal, dili sa lisod pugngan nga pagsamad sa lawas nga gihisgotan niining artikuloha. Bisan pa niana, dayag nga ang atong mahigugmaong Maglalalang dili gusto nga pasakitan nato ang atong lawas.—1 Corinto 6:12; 2 Corinto 7:1; 1 Juan 4:8.
Nganong dunay magsamad ug lawas?
Tan-awa kon nahibalo ka ba: Pilia ang hustong tubag.
Ang uban magsamad sa lawas . . .
kay gusto silang mahuwasan sa grabeng kaguol.
kay gusto silang maghikog.
Hustong tubag: A. Ang kadaghanan sa tigsamad sa lawas dili gustong mamatay. Gusto lang nilang matapos ang ilang kaguol.
Aniay giingon sa ubang batan-on bahin sa pagsamad nila sa ilang lawas.
Celia: “Mahupayan ko niini.”
Tamara: “Kini daw makapalimot sa akong kaguol. Ang kasakit sa samad mas maayo na lang kay sa sakit sa dughan.”
Carrie: “Dili ko gustong maguol. Dihang magsamad ko, ang akong hunahuna tua na sa kasakit sa samad, dili na sa kaguol.”
Jerrine: “Dihang magsamad ko sa akong lawas, daw dili na ko makamatikod sa akong palibot ug dili na makahunahuna sa akong problema. Kanay akong gusto.”
Kon tigsamad ka sa imong lawas, unsay imong himoon aron makahunong ka?
Ang pag-ampo kang Jehova nga Diyos dakog tabang. Ang Bibliya nag-ingon: “Itugyan kaniya ang tanan ninyong mga kabalaka, kay siya may kahingawa kaninyo.”—1 Pedro 5:7.
Sugyot: Pagsugod pinaagi sa mubong pag-ampo, tingali pinaagi sa pagsulti kang Jehova, “Tabangi intawon ko.” Sa kadugayan, makabubo ka na sa imong pagbati kang Jehova, “ang Diyos sa tanang paghupay.”—2 Corinto 1:3, 4.
Ang pag-ampo dili lang pangpalinaw sa hunahuna. Ikaw nakig-estorya mismo sa imong langitnong Amahan, kinsa nagsaad: “Ako sa pagkatinuod magatabang kanimo. Ako sa pagkatinuod magahawid kanimo sa akong tuong kamot sa pagkamatarong.”—Isaias 41:10.
Daghan niadtong nagsamad sa lawas nahupayan usab pinaagi sa pagpakigsulti sa ilang ginikanan o sa laing kasaligang hamtong. Aniay giingon sa tulo ka batan-on nga naghimo niana.
Mga pangutana nga pamalandongon
Kon gusto kang mangayog tabang, kinsay imong duolon?
Unsay imong iampo kang Jehova bahin sa imong problema?
May mahunahunaan ka bang duha ka paagi (nga dili kinahanglang pasakitan ang kaugalingon) sa pagpahuwas sa imong tensiyon ug kabalaka?
Pagkat-og Dugang
Kinsa Ako?
Upat ka paagi sa pagsusi ug pag-ila kon kinsa ka ug kon unsang mga prinsipyo ang imong gibarogan.


text:
Omayao bagong MPBC light flyweight champ
GIPILDI ni Crison “Cowboy” Omayao si Richard Rosales agi sa majority decision aron angkonon ang Mindanao Professional Boxing Championship (MPBC) light flyweight division atol sa main event sa Bakbakan sa Tablon IV niadtong Martes sa gabii, Enero 10, didto sa Tablon Gym.
Naangkon sa 24-anyos nga Omayao sa Valencia City ang mga yango sa duha ka hurado agi sa 97-93 ug 100-90 nga desisyon apan ang usa nihukom og 95-95 nga tabla.
Giabri ni Omayao ang away agi sa iyang kusog nga body shot diin nilupad ang 23-anyos nga Rosales sa pisi sa unang round.
Si Omayao, usa ka kanhi RP champion, ang halos gamugna og atake sa tibook away ug mikonektar kasagaran og klaro ug solido nga mga sumbag.
Gitugot kanunay sa Boholanong si Rosales nga magpa-corner sa pisi kang Omayao apan stratehiya man diay niya aron makakuha og counter-punches.
Nagkalig-on si Rosales sa ikaunom ug pito ka round human mikonektar og klarong mga kumo nga nidapat ngadto kang Omayao.
“Kulang ko sa depensa atong mga round,” ingon ni Omayao.
Gikan ana, nadumala ni Omayao nga molamang sa nahibilin nga rounds sa ilang 10-round main bout.
Konswelo ni Rosales, naangkon niya ang simpatiya sa kapin 3,000 ka manan-away nga nipuno sa Tablon Gym tungod sa iyang mga kinomedya nga inawayan.
Sa ilang professional boxing record, adunay 21-12-7 win-loss-draw record si Omayao, samtang si Rosales anaay 11-4-2.
Sa co-featured fight, nikampyon sab ang kababayan ni Omayao nga si Ramboo Lagos human gipahunong niya ang usa na sab ka Boholanong si Robert Awiten sa ikatulo nga round atol sa ilang MPBC bantamweight championship fight.
Gipatumba ni Lagos si Awiten sa matag round bago matapos ang kataposan sa 1:39 minuto sa ikatulo aron mahunong ang away agi sa technical knockout.
Gipasabmitido sa Zamboangenyong si Kim “The Bull” Lindog si Charlie Cabillas sa Valencia City agi sa technical knock out sa ikatulo nga kwarter atol sa unang co-main bout nga usa ka MPBC flyweight championship.
Kusog ang pagsugod ni Cabillas sa Valencia City sa unang duha ka round agi sa mga solido nga mga kumo apan wala masustinar niya ang mga atake pagtunob sa ikatulo nga round.
Misurender si Cabillas sa kataposang bahin sa ikatulo nga round human maigo ang iyang walang bahin sa iyang ulo sa hook ni Lindog.
Gisponsoran ang mga away sa Konseho sa Barangay Tablon nga gipaangulohan ni Barangay Chairman Romeo Bacarro.
Gipatik sa mantalaang Superbalita Cagayan de Oro Enero 12, 2017.


text:
KOMIKS SANG MGA ISTORYA SA BIBLIA
KOMIKS SANG MGA ISTORYA SA BIBLIA
Gin-una ni Adan kag ni Eva ang Ila Kaugalingon
Magtuon parte kay Adan kag kay Eva. Gin-una nila ang ila kaugalingon gani tanan kita naapektuhan. Basaha ang komiks sang mga istorya sa Biblia online ukon sa na-print nga PDF.
Dugang Pa sa Sini nga Koleksion
Si Noe May Pagtuo sa Dios
Ginsugo sang Dios si Noe nga maghimo sang arka para maluwas ang iya pamilya sa Baha. Ano ang matun-an mo parte sa pagtuo sa Dios sa istorya ni Noe kag sa istorya parte sa Baha?
Maisog si David
Ngaa nagapati si David nga mapierde niya si Goliat? Ngaa puede ka man mangin maisog sa paghimo sing insakto?
Ginpili ni Samuel nga Alagaron si Jehova
Nakita ni Samuel nga nagahimo sing malain ang mga tawo nga may responsibilidad sa tabernakulo. Ano ang nakabulig sa iya nga pilion ang pag-alagad kay Jehova bisan pa nagahimo sing malain ang iban?


text:
Ayaw Papaak sa Dugho!
SA TUNGATUNGA sa ika-20ng siglo, ang tawo daw milampos sa pagpuo sa dugho. Apan sa katuigan sa 1970, daghang nasod nagdili sa paggamit ug DDT—numero unong pangpatay sa dugho—kay kini makadaot sa tawo ug sa palibot.
Sa nagkadugay, ang dugho dili na madutlan ug ubang kemikal. Ang mga tawo tigbiyahe na ug walay kalibotan nga makadalag dugho. Unsay resulta? Ang 2012 nga report bahin sa pagpatay sa dugho nag-ingon: “Sa miaging 12 ka tuig, nanaghan ang dugho sa U.S., Canada, Middle East, mga nasod sa Europe, Australia, ug ubang bahin sa Africa.”
Ning bag-o pa, misakag mga napulo ka pilo ang nagreklamo bahin sa dugho didto sa Moscow, Russia. Sa laing bahin sa kalibotan, sa Australia, ang pagdaghan sa dugho misakag mga 5,000 ka porsiyento sukad sa 1999!
Ang mga tawo wala tuyoa nga makadalag dugho gikan sa mga tindahan, sinehan, o mga hotel. “Dili kalikayan nga makadala gyod kag dugho,” miingon ang usa ka manedyer sa hotel sa U.S.A. “May panahon nga nahimong problema sa mga hotel ang dugho.” Nganong lisod kaayo silang puohon? Unsay imong himoon aron dili ka mapaakan ug makadalag dugho? Kon dughoon ang imong balay, unsaon nimo sila pagpuo ug pagsanta aron dili sila makabalik?
Dili Daling Puohon
Sanglit ang dugho sama man ug gidak-on sa liso sa mansanas ug plat ug lawas, sila makatago bisan asa. Manago sila sa kutson, lingkoranan, outlet sa koryente, o sa telepono. Ang dugho manimuyo sa mga tres ngadto sayis metros gikan sa katre ug sa sala. Kay ngano? Aron maduol sila sa ilang kakuhaan ug pagkaon—ikaw. *
Ang dugho sagad mamaak samtang ang iyang biktima natulog. Apan ang kadaghanang tawo dili makabatig sakit dihang paakon tungod kay may anestesya ang ilang paak mao nga makasuyop silag dugo sulod sa diyes minutos nga walay bugto. Ug bisag ang dugho matag semana tingali mokaon, sila gituohang mabuhi nga walay kaon sulod sa daghang bulan.
Lahi sa lamok ug ubang insekto, ang dugho nahibaloan nga dili makapasag makatakod nga sakit. Apan ang ilang paak katol ug molabhag, ug daghang tawo mag-antos sa emosyonal nga paagi. Ang ilang biktima mag-antos sa kaulaw, walay tarong nga katulog, ug magsigeg hunahuna nga gipaak bisag dugay nang nangawagtang ang mga dugho. Usa ka report sa Sierra Leone naghisgot nga ang dugho “makalagot ug makawala sa katulog” ug nagpasidaan bahin sa pagkabaton ug “dungog nga gidugho.”
Paagi Aron Dili Dughoon
Ang dugho walay pili nga mamiktima. Sila mas daling sumpoon kon mamatikdan ug sayo. Busa hibaloi kon unsay mga ilhanan nga dunay dugho ang balay ug sa dihang mobiyahe ka. Tan-awa ang mga muwebles, pasamano, ug bagahe kon duna bay gigming nga mga itlog nga morag tulbok ang gidak-on ug kon may mga lama sa dugo. Paggamit ug flashlight aron imo dayon silang makita.
Ayaw hatagi ang dugho ug luna nga kapuy-an. Taboni ang mga gingi ug mga lungag-lungag sa bungbong ug sa balayan sa pultahan. Bisan tuod ang kahugaw dili hinungdan nga dughoon ang balay, sila daling mailhan ug ang ilang pagdaghan makontrolar kon kanunay kang mag-vacuum ug manghapnig. Sa kuwarto sa hotel, mamenosan ang purohan nga makadalag dugho kon dili nimo ibutang ang imong maleta sa salog ug sa katre.
Kon Dughoon ang Imong Balay
Kon makakita kag dugho sa imong balay o sa kuwarto sa hotel, tingali mabalaka ka ug maulaw. Sa dihang nagbakasyon, si David ug ang iyang asawa gipamaak sa dugho. “Nabalaka kaayo mi,” miingon si Dave. “Unsa na lay among isulti sa among mga higala ug pamilya inig-uli namo? Dili kaha sila maghunahuna nga ang ilang pagpangatol o nuka-nuka nakuha nila dihang mibisita sila sa among balay?” Bisan tuod normal kini nga reaksiyon, pangayog tabang ug ayaw papugong sa kaulaw. Ang Department of Health and Mental Hygiene sa New York City nagpasalig: “Lisod, apan posible ang pagwagtang sa mga dugho.”
Susiha kon duna bay dugho ang balay, ug pangitag paagi aron dili sila makapuyo sa imong balay
Apan ayawg hunahunaa nga sayon silang puohon. Kon makakita kag dugho sa imong balay, ang lisensiyadong pest controller mahimong makatabang nimo. Bisan tuod ang mga kemikal nga gihisgotan sa sinugdan wala na gamita, ang mga pest controller karon naggamit ug daghang epektibong paagi sa pagpatay sa dugho. Ang eksperto labot sa mga insekto nga si Dini M. Miller miingon usab: “Ang pagwagtang sa dugho nagkinahanglag kooperasyon sa namuyo sa balay, nagdumala sa [bilding], ug sa mga pest controller.” Pinaagi sa pagsunod sa mga instruksiyon sa teknisyan ug sa igong panagana, makahimo ka sa imong bahin ug dili ka mapaakan sa dugho!
^ par. 7 Ang mga eksperto sa insekto nag-ingon nga ang dugho mosupsop ug dugo sa tawo ug ubang mananap, lakip sa mga binuhi.